Drugi napadač na policiju u Doboju predat Tužilaštvu\nDvadesetdvogodišnji Benjamin Ćosović iz Tešnja koji je osumnjičen za napad na dobojske policajce, nakon ispitivanja u Ministarstvu unutrašnjih poslova Republike Srpske predat je, uz izveštaj, Republičkom javnom tužilaštvu na dalje postupanje, rekla je portparol Tužilaštva Dragica Tojagić.\nOna je istakla da je Ćosović osumnjičen za pomoć počiniocu nakon izvršenja krivičnog dela pokušaj teškog ubistva i krivičnog dela sprečavanje službenog lica u vršenju službene dužnosti.\nTojagićeva je naglasila da će tužilac Republičkog javnog tužilaštva nakon ispitivanja Ćosovića odlučiti da li će izdati predlog za određivanje mere pritvora za ovo lice.\nĆosović je u petak, 9. marta, u dobojskom naselju Miljkovac zajedno sa Mustafom Hasanbašićem iz Tešnja pucao na policajce. Potom je došlo do fizičkog obračuna dvojice Tešanjaca sa dobojskim policajcima pri čemu je jedan policajac teže povređen, a drugi lakše.\nPolicajci su uspeli da savladaju Ćosovića, koji je, takođe, zadobio povrede, nakon čega je prevezen u dobojsku bolnicu, dok je Hasanbašić pobegao, ali je, nakon višečasovne potere, uhapšen kod Maglaja.\nĆosović je, nakon što mu je ukazana lekarska pomoć, 10. marta pokušao da pobegne kroz prozor iz dobojske Bolnice, u čemu je sprečen.\nOn je do danas bio na lečenju u Bolnici, nakon čega je prevezen u Policijsku upravu Banjaluka, a potom u Republičko javno tužilaštvo.\nSAMOUBISTVO U TEŠNJU Starac se BACIO sa četvrtog sprata bolnice\nPredložen pritvor za Benjamina Ćosovića, osumnjičen za napad na policajce


Vlada Srbije izdvojila još 90 miliona dinara za razvoj inovacija – Konkurs otvoren do 9. oktobra – Radio Televizija Novi Pazar\nSeptember 23, 2017 September 23, 2017 Sajma Drazanin 232 Views\nMinistar za rad Zoran Đorđević upoznao je direktora Međunarodne organizacije rada (MOR) za centralnu i istoču Evropu Markusa Pilgrima sa aktivnostima ministarstva na suzbijanju sive ekonomije i rada na crno, saopšteno je iz đorđevićevog kabineta.\n“Mobilni inspektori će sa sobom imati mobilne uređaje kojima će na licu mesta proveravati da li je neko prijavio radnike ili ne, kako bi se odmah izricale kazne ili upozorenja u zavisnosti od statusa tih radnika”, rekao je ministar.\nOn je dodao da se time očekuje dodatno spuštanje nivoa nezaposlenosti. Đorđević je tom prilikom istakao da je njegovo ministarstvo otvoreno za saradnju i svaku vrstu sugestije kada su u pitanju projekti i nastavak saradnje sa MOR-om.\nU razgovoru sa Pilgrimom, ministar je naveo da je u toku izrada nove sistematizacije i organizacije Ministarstva, navodeći da je postojeća neefikasna i teško sprovodiva, posebno kada je reč o budžetu i finansijskoj kontroli.\nTakođe je sagovornika upoznao sa izmenama i dopunama Zakona o radu, kao i sa detaljima sporazuma o realizaciji projekta “Jačanje kapaciteta Inspektorata za rad i podizanje svesti građana u cilju suzbijanja rada na crno“, koje je Ministarstvo nedavno potpisalo sa norveškom ambasadom.\nKako je saopšteno, ministar je kao treći ključni prioritet naveo je izradu socijalnih karata koja omogućava objedinjavanje baza podataka Ministarstva za rad, zapošljavanje, boračka i socijalna pitanja sa odgovarajućim bazama drugih državnih organa i institucija.\n“Ukrštanje podataka i izrada socijalnih karata za cilj ima kategorizaciju socijalne pomoći kako bi ona došla do pravih korisnika i svela zloupotrebu socijalne pomoći na minimum”“, naglasio je Đorđević.\nMeđunarodna organizacija rada (MOR) je specijalizovana agencija Ujedinjenih nacija koja nastoji da promoviše socijalnu pravdu i međunarodna ljudska i radna prava. Republika Srbija kao članica MOR-a ratifikovala je 75 konvencija ove organizacije koje je obavezna da sprovodi u praksi.\n← Odbojkaši Novog Pazara bolji od zagrebačke Mladosti\nŽivković: Mi se pitamo u derbiju sa Radničkim 1923 →


Vesti online / Vesti / Ex YU / Koju tajnu kriju Klintonovi dokumenti o odnosu SAD i Srba\nKoju tajnu kriju Klintonovi dokumenti o odnosu SAD i Srba\nSAD su u novembru 1994. donele odluku da će otpočeti pregovore sa Srbima u BiH i uzeti u obzir i njihove stavove o razmeni teritorija sa Bošnjacima i Hrvatima.\nAmerika odbila da vojno podrži Bošnjake tokom rata devedesetih\nTo proizlazi iz dokumenata koji su nedavno deklasifikovani iz perioda administracije Bila Klintona, a prenose banjalučke Nezavisne.\nU zaključcima Glavnog komiteta za nacionalnu bezbednost američkog predsednika Bila Klintona iz novembra 1994. godine, kom su prisustvovali najviši Klintonovi saradnici, doneta je odluka da se uđe u dijalog sa Srbima iz BiH, a iz dokumenta je posredno vidljivo da su se Amerikanci na ovaj korak odlučili nevoljno i pod pritiskom Evropljana.\n"Istovremeno dok budemo odmrzavali naše kontakte sa bosanskim Srbima, mapa Kontakt grupe ostaje početna tačka za pregovore o teritoriji. Kontakt grupa bi neformalno mogla razmotriti i razmenu teritorija na bazi obostrane saglasnosti strana", istaknuto je u dokumentu.\nDalje se ističe, ne samo saglasnost SAD da se uđe u moguću razmenu teritorija, već čak i da "Kontakt grupa na stolu ostavlja opciju povezivanja Federacije BiH i entiteta bosanskih Srba sa susednim državama na bazi ravnopravnog tretmana".\nSAD pristale na velike ustupke Srbima\nI tako, dok su SAD 1993. razmatrale vazdušne udare i kopnenu operaciju protiv RS, pa i napade na Srbiju, već naredne godine pristali su na velike ustupke Srbima, na čemu je i bio baziran plan Kontakt grupe 51:49 odsto.\nU delu dokumenta u kojem se govori o dugoročnim merama u slučaju da RS ne prihvati ponuđeni plan, ističe se da vazdušni udari i podrška bošnjačkim snagama ostaju na stolu u periodu do dve godine "nakon čega bi Bosanci (Bošnjaci) bili prepušteni sami sebi".\nKako se čini, SAD su se odlučile da izađu u susret Srbima zbog rasta unutrašnjeg pritiska u SAD. Naime, nešto pre pomenutog sastanka pod pritiskom dela američkih kongresmena usvojen je amandman koji je predviđao unilateralno dizanje sankcija na oružje Bošnjacima.\n* Alarmantno stanje: Veoma loš položaj Srba u BiH\n* "Bošnjaci bi se popisivali, sve dok ne dobiju rezultat koji im odgovara"\n* Bošnjaci se množe veštački\nKlintonova administracija je shvatila da bi jednostrano dizanje sankcija proširilo rat i ugrozilo savezništvo sa Evropom, koja je imala UN trupe na terenu.\n"Komitet je primio k znanju zabrinutost saveznika da je 'Nunn-Mitchel' (amandman na budžet) korak ka jednostranom dizanju sankcija, što bi imalo ozbiljne posledice na savezništvo", istaknuto je u dokumentu.\nIz pomenutog dokumenta može se zaključiti da se Amerikancima žurilo da Srbi prihvate kakav-takav plan kako ne bi bili dovedeni u situaciju da moraju jednostrano ukinuti embargo i praktično ugroziti odnose sa Evropom.\nSAD nije htela da istinski podrži Bošnjake\nMeđutim, Amerika nikad nije imala nameru istinski da podrži Bošnjake. Možda najvažniji dokument ikada objavljen u vezi sa BiH je iz kolekcije deklasifikovane 2014, a odnosi se na transkript sastanka od 5. februara 1993, koji je toliko važan da bi zaslužio da bude objavljen u celosti.\nNa tom sastanku razmatrana je vojna intervencija protiv RS i direktna podrška Bošnjacima, u sklopu implementacije Vens - Ovenovog plana. Tada, kako stoji u transkriptima, u sobu ulazi Al Gor, američki potpredsednik.\n"Ja se ne slažem (sa upotrebom sile). Svet jeste dozvolio užasnu stvar u BiH, ali uvek sam bio oprezan kad je u pitanju korištenje vojne sile, kao što sam siguran da će biti i Bil Klinton", rekao je Gor.\nOn je dalje istakao da postoji tenzija između reči "saglasnost" na sporazum i reči "forsiranje" sporazuma te da u toj "kreativnoj tenziji" SAD treba da traže svoju ulogu.\n"Mi ne treba da razmatramo voljnost na upotrebu sile. Mi donosimo voljnost vodeće svetske supersile da pomogne u postizanju istinskog sporazuma. Imamo veliku priliku da budemo primarni zagovornik koalicije kojom bi dominirali muslimani. Tako bismo se na kreativni način identifikovali sa muslimanskim svijetom", rekao je Gor.\nU nastavku je istakao da su primedbe Bošnjaka na Vens - Ovenov plan legitimne, ali da i Vens i Oven misle da se Bošnjaci protive samo jer misle da će ih Amerika direktno podržati.\nDržavni sekretar Voren Kristofer ukazao je da bi čak i najbolji sporazum zahtevao neku vrstu upotrebe sile, na šta je Gor kratko odgovorio da "američki narod ne želi da šaljemo naše momke tamo".\nOdluka američke vlade da se neće vojno angažovati za Bošnjake brutalno iskreno osvedočena je u dokumentu iz CIA kolekcije iz 2014. od 1. marta 1993: "Pritisnuti Izetbegovića da ostane na pregovorima u Njujorku, ubediti bosansku vladu da konjica neće doći i objasniti im da će SAD raditi sa bosanskom vladom da dobiju bolji sporazum, ali koji neće biti njihov muslimanski sporazum", navedeno je u dokumentu.\nEX YU "Bošnjaci i Srbi treba sami da se mire, ali nemaju potencijala za to"\nEX YU "Izetbegović želi da ostvari san svog oca - islamsku državu BiH"\nEX YU On je izjavom "zapalio" region: Zašto Bošnjaci "ubijaju" svog "oca nacije"?


Novi ledeni dani - Ritam Grada - vesti Kragujevac\nPočetna Vesti Novi ledeni dani\nNovi ledeni dani\nRepublički hidrometeorološki zavod izdao je upozorenje na ledene dane, tokom ove nedelje, od 16. do 22. januara, sa najnižom temperaturom od -10 do -4 stepena, lokalno i nižom, a najvišom od -4 do 0 stepeni.\nOd ponedeljka do četvrtka povremeno sneg, u nižim predelima manje povećanje visine snežnog pokrivača, a na planinama jak vetar, stvaranje snežnih nanosa i povećanje visine snežnog pokrivača od 10 do 30 cm.\nU Kragujevcu će danas maksimalna temperatura biti -1 stepen, a moguć je i sneg.\nSutra i prekosutra temperatura će se kretati od -4 do -2 stepena, sa snegom, a još hladnije u četvrtak (od -8 do -3) i petak (-10 do -2), ali uz manju mogućnost snežnih padavina.\nBlago otopljavanje krenuće od subote, ali sve do ponedeljka živa u termometru neće prelaziti u plus.\nPrethodni članak„Kir Janja“ sutra i prekosutra u Teatru\nSledeći članakGV: 40 miliona dinara zdravstvenim ustanovama


Od sutra generalni štrajk prosvetnih radnika Kosova\n► Od sutra generalni štrajk prosvetnih radnika Kosova\nProsvetni radnici na svim nivoima obrazovanja na Kosovu sutra stupaju u generalni štrajk koji će trajati do ispunjavanja njihovih zahteva, odnosno povećanja koeficijenta plata u novom zakonu o platama za zaposlene u javnim službama.\nOdluku o tome doneo je u petak Upravni odbor Ujedinjenog sindikata obrazovanja, nauke i kulture Kosova (USONK).\nOni zahtevaju povećanje koeficijenata plata u novom zakonu o platama za 30 odsto i odlučni su da štrajkuju do ispunjenja zahteva.\nPredsednik USONK Rahman Jašari za prištinske medije rekao je da će od 14. januara ceo obrazovni sistem na Kosovu biti u štrajku.\n"Ako ne bude povećanje koeficijenta za 30 odsto mi nećemo obustaviti štrajk", kazao je on, dok je u saopštenju tog sindikata danas rečeno da se "može dogoditi da učesnici ostanu van klupa i nekoliko meseci".\nU ponedeljak je trebalo da počne drugo polugodište ove školske godine.


19/07/2019 u 10:18\nKrajnje je vrijeme da Republika Srpska počne pratiti svjetske trendove kada je riječ o visokom obrazovanju, te da uključi studente u proces reforme visokog obrazovanja, poručili su iz Unije studenata RS.\n“Za ovako ozbiljan proces, kakva je reforma visokog obrazovanja, potrebno je sagledati mnoge stvari iz različitih uglova, a između ostalog i iz ugla studenata, kao jednog od najbitnijih, jer sam proces direktno utiče na njih”, saopšteno je iz Unije.\nIz Unije očekuju da će i studenti aktivno učestvovati u procesu reforme visokog obrazovanja, te su dodali da stavljaju na raspolaganje svoje kapacitete kako bi se zajednički došlo do što boljih rezultata.\nUnija studenata Republike Srpske pozdravlja planove Vlade Republike Srpske i Ministarstva za naučnotehnološki razvoj, visoko obrazovanje i informaciono društvo RS po pitanju mjera za poboljšanje stanja u visokom obrazovanju.\n“I sama Unija studenata RS već duže vrijeme ukazuje na neke od problema koji postoje u trenutnom sistemu visokog obrazovanja, a koje je u svojoj analizi uočilo i Ministarstvo za naučnotehnološki razvoj, visoko obrazovanje i informaciono društvo, tako da je svaka promjena u pogledu njihovog rješavanja dobrodošla”, istakli su iz Unije.\nAhmed Burić - Java


POVEĆAN BROJ NASTAVNIKA U SAMOIZOLACIJI Trivić: Nastava na daljinu za škole koje to zatraže | Laktaši - Glas Laktaša - Nezavisni online magazin\nLAKTAŠI, 04. novembra – Ministar prosvjete i kulture Republike Srpske Natalija Trivić izjavila je da će od ponedjeljka, 9. novembra, početi nastava na daljinu za učenike čije škole zatraže takav način izvođenja nastave, kao i za učenike koji zbog mjere izolacije nastavu nužno prate od kuće.\nTrivićeva je napomenula da je, za sada, takav način izvođenja nastave zatražila Osnovna škola “Vuk Karadžić” u Novom Gradu, zbog nemogućnosti organizovanja nastave u školi jer je zabilježena veća odsutnost nastavnika zbog samoizolacije.\nOna je pojasnila da je u saradnji sa Radio-televizijom Republike Srpske već počelo snimanje nastavnih sadržaja.\nOna je dodala da Ministarstvo svakodnevno prati situaciju i da ni u jednoj školi nema širenja virusa sa učenika na učenika, već je uglavnom riječ o porodičnim kontaktima.\nPrethodni tekstVakcinisanje protiv gripa u BiH od sredine novembra\nSledeći tekstMigranti spavali u žbunju, pregazila ih radna mašina


U Njemačkoj potvrđena još dva slučaja zaraze virusom korona Njemačka je potvrdila još dva slučaja zaraženosti virusom korona (KOVID-19) u Bavarskoj, čime je broj zaraženih o ovoj evropskoj državi povećan na 16, saopšteno je iz bavarskog Ministarstva zdravlja.\n11. 02. 2020. u 22:04 face.ba/N.N\nNjemačka je potvrdila još dva slučaja zaraženosti virusom korona (KOVID-19) u Bavarskoj, čime je broj zaraženih o ovoj evropskoj državi povećan na 16, saopšteno je iz bavarskog Ministarstva zdravlja.\nU saopštenju se navodi da su novi slučajevi povezani sa zarazom među zaposlenima u jednoj kompaniji u okrugu Štarnberg, zapadno od Minhena.\nNjemački dobavljač auto-dijelova kompanija "Vebasto" saopštila je prošlog mjeseca da je jedan radnik iz Kine bio pozitivan na testu na prisustvo virusa, nakon što se vratio iz te zemlje i posjetio sjedište kompanije blizu Minhena.\nRadnik kompanije je očigledno zarazio nekoliko njemačkih državljana tokom posjete.\nVirus se pojavio krajem prošle godine u kineskom gradu Vuhan. Do sada je od posljedica zaraženosti preminulo 1.017 ljudi, a zaraženo je 42.708 ljudi.


Koalicija KUM – Smjestimo korupciju u muzej\nKoalicija za transparentnost i borbu protiv korupcije na lokalnom nivou (KUM) okuplja organizacije civilnog društva iz Crne Gore koje se na različite načine bore protiv korupcije na lokalnom nivou, ali i u drugim oblastima.\nVizija Koalicije KUM je Crna Gora kao otvoreno društvo aktivnih građana i vladavine prava.\nMisija Koalicije KUM je jačanje građanske svijesti, civilnog sektora i ukupnih kapaciteta društva u borbi protiv korupcije na lokalnom i nacionalnom nivou.\nVrijednosti na kojima će se zasnivati rad Koalicije KUM su transparentnost, timski rad, stalno učenje i odgovornost.\nStrateški ciljevi Koalicije KUM su: 1) jačanje transparetnosti i odgovornosti institucija u oblastima od posebnog rizika za korupciju, 2) jačanje kapaciteta organizacija civilnog društva i institucija za borbu protiv korupcije, i 3) podizanje nivoa informisanosti, svijesti i aktivizma građana i građanki za borbu protiv korupcije.\nFokus djelovanja Koalicije je praćenje i unaprijeđenje postojećih politika i mehanizmima za sprječavanje i borbu protiv korupcije na lokalnom nivou u različitim oblastima. U tom cilju, članice Koalicije će nadzirati i analizirati primjenu i efekte zakonskih, strateških i drugih dokumenata na lokalnom nivou, pripremati izvještaje i javno zagovarati predložena rješenja za unaprjeđenje sistema borbe protiv korupcije.\nKoaliciju KUM čini 20 članica:\nUL-Info iz Ulcinja\nZa Druga iz Petrovca\nBonum iz Pljevalja\nAktivna zona sa Cetinja\nBjelopoljski demokratski centar iz Bijelog Polja\nCentar za bezbjednosna, sociološka i kriminološka istraživanja „Defendologija” iz Nikšića\nMonitoring grupa Ulcinj – MogUL iz Ulcinja\nDruštvo Dr Martin Schneider-Jacoby iz Ulcinja\nDa zaživi selo iz Pljevalja\nCentar za političku edukaciju iz Nikšića\nMreža za otvoreni dijalog\nSaopštenja Koalicije Kum:\nKoliko prihoda toliko i odgovornosti


Dan online - Drustvo: FLEŠ - 2019-12-07\nSa manifestacije FLEŠ\nPromovisali vojni poziv\nVojska je uvijek bila narodna institucija i mora biti tamo gdje je narod, kazao je direktor Direktorata za ljudske resurse u Ministarstvu odbrane Mihailo Volkov tokom manifestacije „Budi dio nas“. Iz MO su kazali da su posjetioci mogli da se informišu o mogućnostima zapošljavanja u VCG i dobrovoljnom služenju vojnog roka.\n– Trudimo se da promovišemo Vojsku Crne Gore na najbolji način, da podižemo svijest upoznavanjem mladih ljudi o prednostima i mogućnostima koje Vojska nudi – rekao je Volkov.\nZakon se neće mijenjati\nIzmjena Zakona o upotrebi duvanskih proizvoda neće biti, poručila je Slađana Perović, pomoćnik ministra zdravlja. Ona je na Javnom servisu kazala da se zakon primjenjuje i poštuje u obimu u kojem je donesen, te da neće biti izmjena zakona u smislu koncepta zabrane.\nVišnja Orban iz Uprave za inspekcijske poslove je saopštila da se zakon uglavnom poštuje, jer brojke kojima raspolažu inspekcije nijesu alarmantne.


Ambasador Albanije posetio Medveđu – Radio Medvedja\nAmbasador Albanije posetio Medveđu\nPosted on 18 октобра, 2017 18 октобра, 2017 by Vesti\nAmbasador Albanije Iljir Boćka boravio je juče u Medveđi.\n„Mogu da kažem da je saradnja između dve države na visokom nivou, sa tendencijom da bude još bolja“ izjavio je ambasador Boćka. Ovo se pre svega odnosi na političku i ekonomsku, ali i na turističku saradnju. Podaci govore, mogu sa ponosom i zadovoljstvom da kažem, da se broj turista iz Srbije svake godine povećava i odlučuje za letovanje u Albaniji. U razgovoru sa predsednikom opštine Medveđa, zaključili smo da Srbi i Albanci na oviim prostorima žive u stabilnim i dobrim međuljudskim odnosima, uz uzajamno razumevanje i poštovanje.\nAmbasador je posetio i Preševo i Bujanovac, i predsedniku Arsiću kazao da je težnja ambasade Albanije, kao i ostalih ambasada da u saradnji sa Republikom Srbijom iznađu najbolje rešenje za probleme svih stanovnika juga Srbije. S tim u vezi, sutra će u ambasadi Velike Britanije biti održan sastanak na kome će pored g. Boćke i predsednika Arsića prisustvovati još 16 ambasadora. Akcenat će biti stavljen na zaustavljanje migracije, kako srpskog, tako i albanskog stanovništva iz Preševa, Bujanovca i Medveđe, izjavila je pomoćnik predsednika opštine Medveđa LJema Đema.\nPosted in Vesti Tagged vesti iz medvedje, vesti radio medvedja\n← U Novom naselju ništa novo\nSelo moje →


Dodik: Izetbegović puca iz prazne puške, možda patriote može da nađe u ID | Poskok.info\nPublished On: Pon, stu 13th, 2017\nDodik: Izetbegović puca iz prazne puške, možda patriote može da nađe u ID\nPredsjednik Republike Srpske Milorad Dodik smatra da izjave bošnjačkoga člana Predsjedništva BiH Bakira Izetbegovića vode ka destabilizaciji i da se njima stavio na mjesto prvog čovjeka koji promovira nasilje na Balkanu.\nDodik je komentirajući izjavu Izetbegovića o tome da BiH treba da prizna Kosovo, istakao da bošnjački član Predsjedništva opasno zloupotrebljava tu poziciju jer ono što on govori nije stav BiH, već njegov lični i na taj način on ne može da predstavlja BiH.\n“On govori i da bi nešto napao Republiku Srpsku. Može se postaviti pitanje čime, iz koje prazne puške on može da puca, na koje prijatelje se on poziva, ove iz Sirije, koji su sada izgubili `Islamsku državu` za koju se i on zalaže i zalagao se i njegov otac Alija Izetbegović, koji je napisao političku platformu za islamsku državu”, rekao je Dodik Srni.\nPredsjednik Srpske je podsjetio da je Alija Izetbegović govorio da bi žrtvovao mir za BiH i da je to učinio, a da Bakir slično poručuje.\n“S tim što Bakir Izetbegović valja gluposti, sam sobom je zanesen, svojim navodnim uspjehom, priznao bi Kosovo, a Republiku Srpsku bi napao svojim, ne znam kakvim, snagama. Nemoguće je odvojiti pitanje Kosova i govoriti o priznanju Kosova, jer tada ne priznajete teritorijalni integritet Srbije sa kojom navodno Bakir pokušava da pošalje poruku da želi da surađuje”, napomenuo je Dodik.\nPredsjednik Dodik je poručio da će Republika Srpska ići svojim putem, da ima kako da se brani i ima tko da joj pomogne.\n“Ne mora Bakir Izetbegović o tome da se brine, niti treba nešto o tome da zna i otkud ovakve njegove izjave koje su išle za tim da nam poruči da je spreman kao, navodno, da okupi BiH patriote”, rekao je Dodik.\nDodik ističe da BiH patriota nema u Republici Srpskoj, a koliko razumije situaciju, nema ih ni kod Hrvata u BiH.\n“Možda bi malo tih patriota našao u pripadnicima Islamske države, a ostali bošnjački svijet nije spreman ni na kakvu radikalizaciju. Ali Bakiru Izetbegoviću to ne smeta i on bi nastavio i dalje da promovira ideju rata”, dodao je Dodik.\nOn je napomenuo da u Republici Srpskoj ne postoji nikakva formalna odluka o procesu osamostaljenja, ali da u Srpskoj ljudi o tome razmišljaju.\n“A što to razmišljanje smeta Bakiru, to je njegov problem”, dodao je Dodik.\nPrema Dodikovim riječima, ta Bakirova izjava najviše govori o njemu, on živi u stereotipu, a za Srpsku to može da bude opasna stvar jer on prijeti nasiljem.\nDodik je poručio da u Republici Srpskoj nema snaga koje su spremne na nasilje, da Srpska vodi miroljubivu politiku i da je spremna da rješava probleme političkim sredstvima.\n“A Bakir, vidim, da je spreman da rješava vojnim sredstvima. Samo ću mu reći da zna da imamo čime da se branimo, nemoj da mu padne na pamet da prelazi entitetsku liniju ni sa kim. A veoma dobro ćemo razmisliti i koliko ćemo SIPA i Oružane snage BiH ovdje još dugo da trpimo”, rekao je Dodik.\nPrema njegovim riječima, sa takvim izjavama Bakir Izetbegović šalje poruku da u okviru tih snaga na prostoru Srpske postoje oni koji su spremni da upotrijebe nasilje.\nKomentirajući izjavu Bakira Izetbegovića o tome da Srbija treba da odustane od nametanja u Sandžaku i da “prepusti ljudima tamo da normalno dišu”, Dodik je istakao da se Izetbegović neprimjereno miješa u unutrašnje stvari druge zemlje, da to predstavlja napad na Srbiju.\n“Ovdje je pala svaka maska, pa i onih u Beogradu koji su mislili da je Bakir Izetbegović adresa za normalizaciju odnosa”, rekao je Dodik.\nBošnjački član Predsjedništva BiH Bakir Izetbegović tvrdi da će BiH priznati jednostrano proglašenu nezavisnost Kosova, što je, kako kaže, i dosad trebalo da učini.\nU slučaju da Republika Srpska krene putem Katalonije i proglasi nezavisnost, Izetbegović kaže da će raditi ono što će raditi sve patriote u toj zemlji.\n“Braniti ono na šta smo stekli pravo borbom od 1992. do 1995. godine, pa i samim Dejtonskim mirovnim sporazumom”, kaže on.\nGovoreći o Sandžaku, Izetbegović je za DW rekao da nije zadovoljan položajem te regije u Srbiji, koju naseljavaju većinom Bošnjaci.\n“Smatram da Srbija treba da odustane od toga da se paternalistički odnosi prema Sandžaku. Srbija treba da odustane od nametanja, jer se nametanjem ne može postići ništa dobro, a riječ je o učešću Bošnjaka u policiji, tužilaštvu, sudstvu ili kada je, na primjer, riječ o imenima škola”, dodao je Izetbegović.\nPrema njegovim riječima, taj prostor treba prepustiti tim ljudima da normalno dišu, da izgrade infrastrukturu.


VUČIĆ ODUŠEVLJEN: Divimo se američkoj demokratiji! | Vestinet.rs\nPočetna TEMA DANA\tVUČIĆ ODUŠEVLJEN: Divimo se američkoj demokratiji!\nVUČIĆ ODUŠEVLJEN: Divimo se američkoj demokratiji!\nSastanak je bio zakazan za 10.30h, a tri i po sata kasnije objavljeno je saopštenje u kom se navodi da su predsednik Srbije i američki ambasador razgovarali o ekonomskim odnosima, vojnoj saradnji, evropskom putu Srbije, Kosovu, ali i o potrebi da se „na predstojećim izborima dokaže posvećenost demokratskim standardima“.\nKako je saopšteno iz kabineta predsednika, sagovornici su konstatovali da „postoji povećano interesovanje američkih kompanija za ulaganje u srpsku privredu i da investicije kontinuirano rastu: skoro 100 američkih kompanija su investirale oko četiri milijarde dolara i zaposlile oko 17.000 radnika“.\n„Ambasador Skot je takođe istakao podršku SAD u stvaranju bolje poslovne klime u Srbiji, kroz različite programe.\nKonstatovali su i da je prethodna godina bila obeležena napretkom vojne saradnje dveju zemalja, kroz skoro 100 zajedničkih aktivnosti, među kojima je i najveća zajednička padobranska vežba“, navodi se u saopštenju.\nPredsednik Vučić je naveo da je Srbija opredeljena za nastavak ekonomskih i društvenih reformi, dok je Skot rekao da će predstojeći izbori, misleći verovatno na beogradske, biti „ključna prilika da Srbija pokaže posvećenost demokratskim standardima, kao i slobodnim i fer medijima“.\nKako je saopšteno, Vučić je naglasio da se Srbija u primeni vladavine prava, „slobode izražavanja i prava na objektivno informisanje ugleda na SAD i američku administraciju“.\n„Predsednik Vučić i ambasador Skot su razgovarali i o potrebi nastavka dijaloga Beograda i Prištine, ističući i važnost unutrašnjeg dijaloga o Kosovu.\nAmbasador Skot je naglasio da američka administracija zahteva od Prištine da ostane posvećena podršci Specijalnom sudu za zločine OVK, kao što i od drugih zemalja u regionu traže da obezbede pravdu za sve žrtve ratnih zločina“, navodi se u saopštenju.\nAleksandar VučićKajl Skotvesti


/ SRCE OD SILIKONA\nVesna Radusinović\tSRCE OD SILIKONA\nPrilično je teško i zamisliti šta sve ženama, nezadovoljnim svojim\nživotima, u nevolji pada na pamet. Tek kada se razbiju u\nparamparčad, spremne su da se suoče sa realnošću, sa onim šta su od\nsebe napravile, pa čak i sa glupostima koje su tek spremne da\npreduzmu...Ne govore slučajno dobronamerni hroničari vremena da bi\nsvaka žena koja reši da promeni lični opis, najpre trebalo da ode\nkod psihijatra, pa tek potom kod plastičnog hirurga. Glavna\njunakinja ovog romana prošla je generalni estetski remont; ugradila\nsilikonske grudi, podigla zadnjicu i kapke, zategla butine i\nstomak, napunila usta kolagenom ali je ostala nesrećna. Sramno\nemotivna, nepromišljeno ide kuda je srce vodi, zaljubljuje se u\nrazne nepopravljive gubitnike, tako da se sve što je uradila na\nsebi pokazalo kao načisto promašena investicija. Zato se potpuno\nskrhana, što nije uspela kao profesionalna sponzoruša, odlučuje da\nod plastičnog hirurga zatraži da joj izradi srce od silikona kako\nbi mogla da obuzda svoje nekontrolisane emocije i da se ubuduće\nzaljubljuje isključivo u dovoljno platežno sposobne...\nzaljubljuje isključivo u dovoljno platežno sposobne... Komentari\nRSD 512.00\tSRBIJA UBIJA


Za uvrede, laži i obmane kazne narodnim poslanicima do tri plate! - SandzakHaber.Net , Sandžačke Internet Novine !\nNaslovna Srbija Politika Za uvrede, laži i obmane kazne narodnim poslanicima do tri plate!\nZa uvrede, laži i obmane kazne narodnim poslanicima do tri plate!\nOd HaberNews - 1. Oktobra 2013. 0 53 Podeli na Fejsbuku\ntweet Kodeksom o ponašanju poslanika koji bi parlament trebalo da usvoji na jesenjem zasedanju, uvrede, govor mržnje, laži i obmane narodnih poslanika, izgovorene i van skupštine, mogle bi poslanike da koštaju i tri mesečne zarade.\nPredsednik Administrativnog odobora skupštine Zoran Babić rekao je za današnji “Blic” da kodeks koji je u pripremi sadrži evropske vrednosti.\n“Nije cilj je da poslanicima stavimo flaster na usta, već da ih obavežemo na poštovanje opštih etičkih principa. Da govore istinu, da budu pravični, pošteni, nepristrasni, odgovorni i da građanima budu uvek dostupni”, kaže Babić.\nKako navodi beogradski dnevnik, kodeks ponašanja koji je predložio prethodni skupštinski saziv, gotovo da je skroz uaglašen i njegovo usvajanje očekuje se na jesenjem zasedanju parlamenta. Član Odbora Nenad Konstantinović kaže da je cilj da se uvede takav model ponašanja za svakog javnog službenika, a ne samo za poslanike.\n“Kodeks je rađen po uzoru na Evropski parlament, koji je taj dokument doneo 2011”, rekao je Konstantinović.\n“Blic” podseća da kodeks za sada ima 37 članova, a neki od njih upozoravaju poslanike da su obavezni da izbegavaju svaku situaciju koja bi mogla da nagovesti podmićivanje i korupciju.\ntweet Prethodni tekstPodignuta optužnica protiv Jožefa Kase!Sledeći tekstŠtancuju se doktorati bez pokrića! HaberNews\tPOVEZANE OBJAVEVIŠE OD AUTORA


Postupajući po pritužbama Praxisa, Poverenica za zaštitu ravnopravnosti donela je mišljenje kojim se utvrđuje diskriminacija u pet odluka Skupštine Grada Kraljeva koje uskraćuju ostvarivanje prava interno raseljenim licima sa boravištem na teritoriji grada Kraljeva. Naime, Skupština Grada Kraljeva je Odlukom o besplatnoj vožnji u autobuskom saobraćaju na teritoriji grada Kraljeva, Odlukom o pravu na jednokratnu novčanu nadoknadu za prvorođeno dete, Odlukom o novčanoj pomoći nezaposlenim porodiljama i Odlukom o stipendiranju studenata grada Kraljeva u kojima se za ostvarivanje prava postavlja uslov prebivališta na teritoriji grada, onemogućila interno raseljenim licima da ostvare ova prava. Iako je jasna namera donosioca odluka da sredstvima iz lokalnog budžeta poboljša položaj najugroženijih građana i građanki, propisivanjem prebivališta kao uslova za ostvarivanje prava, isključena su sva interno raseljena i izbegla lica koja na teritoriji grada Kraljeva borave duže od 20 godina i ispunjavaju ostale odlukama propisane uslove.\nPredsednik Skupštine Grada Kraljeva, izjašnjavajući se na navode pritužbi, nije osporio da je predmetnim odlukama povređeno pravo građana na ostvarivanje prava pod jednakim uslovima i najavio je da će Skupština Grada preduzeti neophodne mere radi izmene navedenih odluka.\nPoverenica je utvrdila da je na ovaj način isključena celokupna grupa lica sa teritorije grada Kraljeva i da su povređene odredbe člana 7. Zakona o zabrani diskriminacije pa je stoga preporučila Skupštini Grada Kraljeva da preduzme sve mere iz svoje nadležnosti kako bi navedene odluke bile primenljive i na interno raseljena lica koja imaju boravište na teritoriji grada.\nPoverenica je, takođe, donela mišljenje i u pogledu Odluke o ostvarivanju prava na novčanu pomoć porodici sa više dece sa teritorije grada Kraljeva, koja propisuje uslove da roditelji moraju imati državljanstvo Republike Srbije, da deca moraju biti uzrasta od 7 do 15 godina i koja isključuje roditelje koji ostvaruju pravo na socijalnu pomoć kod Centra za socijalni rad, i utvrdila da je došlo do povrede člana 6 i člana 8 Zakona o zabrani diskriminacije. Tim povodom je preporučila Skupštini Grada Kraljeva da preduzme mere iz svoje nadležnosti u cilju usklađivanja odluke sa antidiskriminacionim propisima.\nPodsećamo da je Praxis odustao od pritužbi u pogledu Odluke o besplatnoj vožnji u autobuskom saobraćaju na teritoriji grada Kraljeva, Odluke o pravu na jednokratnu novčanu nadoknadu za prvorođeno dete i Odluke o novčanoj pomoći nezaposlenim porodiljama nakon što je predsednik Skupštine Grada Kraljeva prihvatio iznete primedbe i izrazio spremnost da pomenute odredbe budu izmenjene. Praxis će, svakako, nastaviti da prati dalje postupanje nadležnih organa u pogledu usklađivanja spornih odluka sa antidiskriminacionim zakonodavstvom.\nOvom prilikom, još jednom apelujemo na organe javne vlasti, kako na lokalnom tako i na nacionalnom nivou, da prilikom kreiranja politika obrate pažnju na značaj poštovanja ljudskih prava, očuvanje principa nediskriminacije i potrebe najugroženijih građana i građanki. Aktivno učešće građana u procesu usvajanja odluka i kreiranju politika može sprečiti usvajanje diskriminatornih i necelishodnih odluka, a rad uprave učiniti odgovornim i efikasnim.


Neće više biti jednostranih taksa na srpsku robu - Pluton Logistics\n28/09/2020 28/09/2020 marko\tcarinska kontrola, CEFTA, fitosanitarna inspekcija, granični prelaz Preševo, granični prelaz Srbija Makedonija, granični prelaz Tabanovci, Mali šengen\nPrivredne komore Srbije i tzv. Kosova su početkom prošle sedmice u Beogradu potpisale zajedničku izjavu u prisustvu visokih američkih zvaničnika Ričarda Grenela, specijalnog savetnika predsednika SAD i Adama Bolera, izvršnog direktora DFC. Izjavom su podržali inicijativu regionalne saradnje „mali šengen” jer je ona, kako se navodi, važan korak ka prosperitetu i unapređenju stabilnosti i konkurentnosti u čitavom regionu zapadnog Balkana.\nBojan Stanić, pomoćnik direktora Sektora za strateške analize Privredne komore Srbije (PKS), objašnjava da se u formalnom smislu vašingtonskim sporazumom Kosovo obavezalo da će postati deo „malog šengena”. Pre njega „mali šengen” su podržali i priključili mu se Albanija i Severna Makedonija, a očekuje se da se za ovo opredele i Crna Gora i Bosna i Hercegovina.\nSagovornik „Politike“ naglašava da je bitno što postoji i zainteresovanost Evropske unije da podrži „mali šengen”, ali pod uslovom da sve privrede regiona budu uključene.\n– Sa političkim autoritetom SAD, koje stoje iza dogovora postignutog u Vašingtonu, verujemo da će inicijativa „mali šengen” dobiti dodatni vetar u leđa. Očekujemo do kraja ove godine dalji konkretan napredak ka stvaranju tog zajedničkog ekonomskog prostora – kaže Stanić za „Politiku”.\nOn podseća da je inicijativa „mali šengen” počela da se razvija u drugoj polovini 2019. godine i do sada su održane tri konferencije, ali je sve zaustavljeno zbog pojave korone. Definisana su sva polja u kojima treba unaprediti saradnju kako bi se približila onome što zovemo zajedničko tržište kroz primenu četiri ekonomske slobode: ljudi, robe, usluga i kapitala.\n– Neki koraci su već sprovedeni kada je u pitanju saradnja u razmeni roba zato što sada postoji jedinstven granični prelaz između Srbije i Makedonije. Trenutno se radi na tome da dokumenta koja prate robu, fitosanitarna i ostala papirologija, dobiju efikasniji tretman. Predviđen je elektronski nadzor prilikom transporta robe kroz region. Ključni doprinos te saradnje jeste priznavanje diploma, što je značajno za deficitarna zanimanja kao što su doktori, inženjeri, arhitekte. Oni bez nostrifikacije mogu da konkurišu za posao u regionu. Takođe je značajna promocija ovog regiona kao jedinstvene investicione destinacije s obzirom na to da imamo disparitet, odnosno da investicije dolaze u određene delove zemalja, dok su rubna područja posebno ugrožena – kaže Stanić.\n„Mali šengen” je nadgradnja Cefta sporazuma, sporazuma o slobodnoj trgovini u smislu robe, koji ima deo koji se odnosi na usluge, ali nije bio dovoljno iskorišćen.\nPrema rečima sagovornika, Cefta je dala značajan doprinos porastu trgovine unutar regiona. Ali taj sporazum je imao svoja ograničenja i trebalo ga je nadograditi u smislu da je trebalo omogućiti slobodan protok i ljudi i kapitala, što je i najkomplikovanije.\nVašingtonski sporazum i „mali šengen” jesu garancija da neće doći do jednostranih mera kao što su bile kosovske takse na robu iz Srbije. One su potpuno ukinute u martu i za nekoliko meseci plasman naše robe na KiM se vratio na 50 odsto onoga što smo imali 2018, pre uvođenja taksa.\n– Tokom 2019. i u prvom kvartalu ove godine plasman srpske robe na KiM je bio nula. Kada su od marta ukinute takse, zaključno sa julom, plasman naše robe je bio u vrednosti 120 miliona evra, a u istom periodu 2018. iznosio je oko 250 miliona evra. Verujem da će se s vremenom dodatno povećavati – kaže Stanić.\nZa nas je „mali šengen” značajan zbog bržeg protoka naše robe, koju dosta izvozimo u okolne zemlje. Sa svim zemljama u regionu mi ostvarujemo robni suficit, pre svega sa Bosnom i Hercegovinom, Severnom Makedonijom, Crnom Gorom i Albanijom. Pozitivni smo i u uslugama IT sektora koji je u prvih sedam meseci imao suficit od pola milijarde evra. Učešće IT sektora se približava učešću poljoprivrede u BDP.\n– Kroz ovu saradnju očekujemo da se povećaju domaće investicije, ali i veći priliv stranih investicija. Prvo pitanje koje postavlja strani investitor koji hoće da gradi fabriku jeste kakva je politička situacija. Ovo će smanjiti politički rizik koji je često opredeljujući za investitore. Nekoliko formalnih koraka se desilo u kratkom periodu, što nije bio slučaj ranije. Sada imamo jedan zamajac i među privrednicima i političarima se stvara određeni nivo euforije da je ovo zaista izvodljivo – kaže Stanić.\n← Pad transportnih KAPACITETA na evropskom tržištu\nIZVOZ kablova: Tisza Automotive pokrenula novu liniju u Kikindi →\n19/02/2020 23/02/2020 Milica Milosavljevic


Predsjednik Aleksandar Vučić sastao se sa delegacijom japanske grupacije “Nidek korporejšen” koja u Novom Sadu planira izgradnju fabrike pogonskih motora za električna vozila.\nSastanku sa predsjednikom korporacije “Nidek” Đun Sekijem prisustvuje i ministarka privrede Anđelka Atanasković.\nOni će nakon sastanka razmijeniti Okvirni sporazum između Ministarstva privrede i japanskog “Nideka”\nTa japanska grupacija otvorila je juče svoju kancelariju u novosadskom SPENS-u, a pripreme za izgradnju fabrike su u punom jeku.\nKako je ranije najavljeno, “Nidek” planira da u Srbiju donose investiciju vrijednu dvije milijarde evra, a sa proizvodnjom bi trebalo da počne krajem sljedeće godine.\nU Novom Sadu juče je potpisan i sporazum o strateškom partnerstvu između “Nidek” korporacije i Fakulteta tehničkih nauka u Novom Sadu.\nNa ovaj način, kroz industrijsku i akademsku saradnju, “Nidek” će se aktivno uključiti u tehnološku razmjenu dvije zemlje.\nCilj je da fabrika “Nideka” u Novom Sadu bude centralna baza za proizvodne aktivnosti grupe u Istočnoj Evropi i sjedište kompanije, kao i za preduzeća u “Nidek” grupi, od kojih se za više njih, takođe, planira dolazak u Srbiju.\nU Evropi se povećava potražnja za visoko efikasnim motorima jednosmerne struje bez četkica i srodnim proizvodima za vozila kućne aparate zbog pooštravanja propisa o zaštiti životne sredine i strožim zahtjevima za smanjenjem emisije ugljendioksida za putničke automobile u evropskim zemljama.\nKompanija “Nidek” osnovana je 1973. godine u japanskom gradu Kjoto, a danas je svjetski lider u proizvodnji svih tipova elektromotora sa najvećim udjelom na globalnom tržištu za male vretenaste motore koji napajaju hard-disk pogone.\n“Nidek” posluje u više od 40 zemalja, sa približno 340 kompanija iz grupacije i zapošljava više od 120.000 ljudi širom svijeta. Tokom 2019. godine ostvarena je prodaja u iznosu od 11,8 milijardi evra.\nRuska kapsula “Jurij Gagarin” s posadom lansirana na ISS\nDušanka ima 79 godina i vozi traktor\nGoran Selak za portal Pozitivna Srpska: “SPS ima samo jedan dogovor, to je dogovor sa narodom”\n7. Jula 2021. 7. Jula 2021. mmgradiska


Opozicija: Izlazimo na izbore iako nisu pošteni, cilj je pobeda na svim nivoima | Novinska agencija Beta\nPOLITIKA | 26.11.2021 14:55 > 26.11 16:38\nPredstavnici opozicije okupljene oko Stranke slobode i pravde (SSP), Narodne stranke (NS) i Demokratske stranke (DS) saopštili su danas da izlaze zajedno na izbore.\nU zajedničkom obraćanju javnosti, uz Zorana Lutovca, Vuka Jeremića i Dragana Djilasa, najavljeni su i predsednik Pokreta slobodnih gradjana, Pokreta slobodna Srbija, Pokreta za preokret, Gradjanske platforme, Demokratske zajednice vojvodjanskih Madjara i Udruženih sindikata Sloga.\nLutovac je rekao da su se odlučili, "slušajući pre svega glas naroda i relevantna istraživanja, na frontalnu borbu, zajedno sa gradjanima", kao i da su se dogovorili o "savezu i izdigli iznad ideoloških i partijskih razlika sa ciljem stvaranja zemlje vladavine prava" i da su "alternativa (predsedniku Srbije) Aleksandru Vučiću".\n"Ne pravimo nikakvu kolonu već osnov za široki savez ", objasnio je Lutovac te naglasio da spisak onih koji će se priružiti tom savezu nije konačan.\nPrema njegovim rečima, namera je da bude okupljen što širi front ljudi sa istim ciljem stvaranje normalne i demokratske Srbije u kojoj će se poštovati ljudska prva, i gde će sudstvo biti nezavisno a mediji slobodni.\n"Ovim sporzum postajemo široki savez koji postaje alternativa Vučićevom režimu", rekao je on.\nDjilas je rekao da idu na pobedu na svim nivoima, a Jeremić da su patrijske interese ostavili za "srećnija vremena" jer žele da od 3. aprila Srbija bude drugačija zemlja od sadašnje.\nLider SSP je naglasio i da Srbija, pod aktuelnim režimom, svake godine ostane bez 100.000 ljudi, te podsetio na broj umrlih i novoredjenih kao i na one koji napuštaju Srbiju.\n"Naša obaveza je da uradimo sve što možemo da to zaustavimo", rekao je Djilas.\nNaglasio je da je njihov cilj da obezbede stabilnu i demokratsku Srbiju u kojoj će svako moći da živi od svog rada.\nJeremić je rekao da je cilj da, posle izbora 3. aprila naredne godine, gradjani Srbije žive kao sav normalan i evropski svet.\nOn je naglasio da su opozicone stranke i pokreti, stvaranjem širokog saveza, ostavili po strani partikulrane i stranačke interese.\nNa konferenciji za novinare saopšteno je da će se o budućem kandidatu za predsednika kao i za gradonačelnika Beograda, svi u savezu naknadno dogovoriti konsenzusom i da će o tome obavestiti javnost, "kada za to bude vreme".\nOcenjeno je da ne bi bilo dobro da se o tome prerano govori jer očekuju, na svakoga od kandidata opozicije, žestoke napade režima i njihovih tabloida.\nLider Pokreta slobodnih gradjana Pavle Grbović izrazio je uverenje u izborni uspeh, kao i potpredsednica SSP Marinika Tepić koja će predvodti listu na republičkim izborima.\nGrbović je rekao da ne samo da može da pobedi u Beogradu i ostvari značajan rezulat na parlamentaranim izborima, već i da, kako je naveo, na predsdničkim izborima natera Vučića da udje u drugi krug.\nIzrazio je uverenje u poraz Vučića u drugom krugu predsedničkih izbora.\n"To će biti stepenica ka našoj slobodi", rekao je Grbović.\nPredsednik Pokreta za preokret Janko Veselinović je ocenio da će opozicija morati 3. aprila naredne godine da bude i policija i sudija i tužilac kako bi osigurala izbornu volju gradjana.\nIzrazio je uverenje da će i te poslove uspešno obaviti.\nPredsednik Udruženih sindikata Sloga Željko Veselinović je naglasio da je taj sindikat pristupio opoziconom frontu kako bi se izborio za prava radnika i nov i moderan Zakon o radu.\nPrema njegovim rečima, ako se nastavi kao do sada, kineski investitori odredjivaće položaj radnika u Srbiji.\nPredsednica pokreta Slobodna Srbija Lidija Martinović izrazila je zadovoljstvo što je formiran opoziconi front.\n"Ta sila će konačno oslobiti Srbiju", rekla je ona.\nTepić je izrazila uverenje u pobedu opozcije, te naglasila da je opozcija prvu pobedu ostvarila time što se ujedinila.\n"Odlučili smo da idemo do konačne pobede, da nema stajanja i da nema nazad", rekla je ona.\nTepić je naglasila i da će današnji datum, 26. novembar 2021. kada je ozvaničeno jedinstvo opoziciije, biti jedan od najzačajnih datuma u istoriji Srbije.\nOna je pročitala i deklaraciju o ujedinjenju opozicije u kojoj je navedeno da je cilj stvaranje normalne i demorkatske Srbije.


"Kremlj pokušava da zavadi Crnu Goru i Srbiju" | MTELCG\n"Kremlj pokušava da zavadi Crnu Goru i Srbiju"\nMoskva će nastaviti da stvara tenzije između Crne Gore i Srbije i svih susjeda uz propagandu i konstantne provokacije, ocijenio je američki analitičar Januš Bugajski.\n09.01.2018. | 08:12 > 08:16 0\nBugajski, koji je istraživač vašingtonskog Centra za analizu evropske politike, upozorio je da će Moskva pokušati da od svih bilateralnih sporova u zemljama jugoistočne Evrope napravi latentni sukob.\n"Da bi se države regiona suprotstavile Putinovoj strategiji 'zavadi pa vladaj' i izbjegle zamke Moskve, sve vlade u regionu bi trebalo da sprovedu tri politike", rekao je Bugajski za Pobjedu.\nKako je naveo, prvo moraju da podignu svijest javnosti o političkim i informacionim napadima Kremlja.\n"Drugo, moraju da uspostave bilateralne radne grupe sa susjednim državama sastavljene od naučnika i stručnjaka za sajber propagandu kako bi se odbranile od napada. I kao treće, sva iskustva sa propagandom Kremlja moraju da dijele kako bi razvili regionalne inicijative, posebno u informacionoj sferi", objasnio je Bugajski.\nTo, kako je dodao, može uključivati saradnju sa medijima, IT okrugle stolove, sajber bezbjednost, kulturnu razmjenu i obrazovne programe.\n"Iako dugogodišnji bilateralni sporovi neće nestati preko noći, svako društvo u najmanju ruku ne smije dozvoliti da te sukobe treća strana okrene u svoju korist", poručio je Bugajski.\nOn je saopštio da je strategija kojom Moskva podriva svoje susjede i zemlje juogistočne Evrope primjer klasične carske politike "zavadi pa vladaj".\n"Huškanjem komšija jednih protiv drugih Moskva može dobro ojačati svoju poziciju i na Balkanu i u centralnoj Evropi", smatra Bugajski.\nOn je rekao da će se Moskva miješati u sve izbore, a da za Srbiju može da se predvidi isti scenario kao i onaj koji se prošle godine uoči izbora desio u Crnoj Gori.\n"Crnogorska i sve ostale vlade u regionu moraju blisko sarađivati sa Sjedinjenim Američkim Državama (SAD) i Evropskom unijom (EU) kroz efikasne regionalne strategije u okviru kojih obavještajci moraju sarađivati i dijeliti informacije, zajednički raditi u domenu sajber bezbjednosti, borbi protiv korucije i kontroli bankovnih računa", kazao je Bugajski.\nOn je poručio i da se etničke tenzije moraju kontrolisati.\n"Ne smijemo pustiti Bosnu da sklizne u opasne vode, mislim da je novi rat vrlo moguć, jer je etničko pitanje ponovo na agendi. Moskva će se miješati u sve izbore u regionu, a može pokušati i nešto slično u Beogradu što je pokušala na prošlim izborima u Crnoj Gori", upozorio je Bugajski.\nOn je naveo da se integracija regiona u EU i NATO može postići u narednih deset godina.\n"EU možda nije idealna struktura za one koji su već članovi, ali za države aspirante obezbijeđuje ekonomski i politički prosperitet. Tvrdim da za region na zapadnom Balkanu ovaj put nema alternative. Alternativa je izolacionizam, još veća nesigurnost i sukobi", tvrdi Bugajski.\nPrema njegovim riječima, projekat Evrope u više brzina je još jedan u nizu projekata kojim Kremlj može da manipuliše, jer to može da zakoči zemlje centralne i istočne Evrope koje i sada zaostaju za zapadnim evropskim zemljama.


PREDSEDNIK VUČIĆ PONOSAN NA BRATA: Ne puši tompus s ministrima, već pomaže običnim ljudima – UDARNA VEST . rs\nPREDSEDNIK VUČIĆ PONOSAN NA BRATA: Ne puši tompus s ministrima, već pomaže običnim ljudima\nPredsednik Srbije Aleksandar Vučić rekao je danas da je ponosan na svoju porodicu, kao i na svog brata koji je išao u mesni odbor u Novom Sadu kako bi pomogao stranci čiji je član.\n„Niste ga videli kako puši tompus sa ministrima, već kako sa običnim ljudima gleda kako može da pomogne stranci u kojoj je član Glavnog odbora, to je sve“, rekao je Vučić odgovarajući na pitanje povodom novih napada na njegovu porodicu i pretnji upućenih njegovom bratu.\nIronično primećuje da je veliki kriminal što je njegov brat bio treći u redu na slici mesnog odbora SNS.\nPovodom tvita Zorana Čička kaže da ne zna detalje, osim da je pozvao ljude u mesnim zajednicam da uzmu snajpere. Ističe da pravna država treba da radi svoj posao.\n„Nadležni će da rade svoj posao, a tužioci će da odlučuju da li ima postupka ili nema“, rekao je Vučić.\n„Ekplicitno ili implicitno znalo se na šta se misli“, napominje i dodaje da je licemerje onih što posle pretnji kažu da nisu tako mislili.\naleksandarvucic, andrejvucic, srbija\nNajpametnije plivačko odelo u istoriji: Ugrađeni AI TRENER pomaže sportistima u obaranju rekorda (VIDEO)


Rezultati pretrage za: Savet Evrope\nSavet Evrope: U Hrvatskoj nedovoljno ćirilice u opštinama i natpisima\nHrvatska bi trebalo više da učini na učenju jezika manjina i promovisanju jezika manjinskih zajednica u obrazovanju, javnoj upravi i medijima, preporučio je danas Odbor ministara Saveta Evrope (SE).\nMinistarka državne uprave i lokalne samouprave Marija Obradović pozvala je danas Misiju Saveta Evrope, s čijim je šefom u Srbiji Tobijasom Flesenkemperom razgovarala, da obrati pažnju na žene regiona u politici, a s obzirom na sve veće učešće žena u vlasti, navodi se u saopštenju Ministarstva.\nSavet Evrope: Niko nije podneo zahtev za članstvo Kosova*\nMinistar po dužnosti spoljnih i evropskih poslova Albanije, Gent Čakaj, izrazio je svoju podršku članstvu tzv.Kosova u Savetu Evrope, ali nije podneo zahtev za članstvo tzv.Kosova, rečeno je danas u Savetu Evrope za T a n j u g.\nU Prištini preko Albanije planiraju međunarodnu istragu protiv Srbije\nPoslanik Demokratske partije u kosovskoj skupštini Abeljard Tahiri predstavio je poslanicima rezoluciju kojom će od vlasti Albanije, kao države članice Saveta Evrope, biti zatraženo da pred tim međunarodnim telom pokrenu istragu protiv Srbije, zbog navodnog "prikrivanja masovnih grobnica Albanaca".\nVučić s Flesenkemperom o partnerstvu Srbije sa Savetom Evrope\nPredsednik Srbije Aleksandar Vučić sastao se danas sa šefom misije Saveta Evrope u Beogradu Tobijasom Flesenkemperom, sa kojim je razgovarao o primeni programa SE u Srbiji, kao i o daljim koracima usmerenim ka partnerstvu i zajedničkom radu na svim pitanjima od obostranog interesa.\nSavet Evrope kritikuje Podgoricu: Nismo razumeli zašto je potreban prenos crkvenog vlasništva\nSavet Evrope objavio je Nacrt postmonitoring izveštaja za Crnu Goru u kojem je bitan deo posvećen Zakonu o slobodi veroispovesti uz naglasak na to da su vlasti u Podgorici uveravale Venecijansku komisiju da prenos imovine neće uticati na upotrebu imovine koju koristi verska zajednica, već bi se ove odredbe primenjivale samo na kulturno nasleđe.\nKondratijev: Na Kosovu je ove godine bilo kršenja Rezolucije 1244 SBUN\nKandidat za izaslanika za Kosovo Parlamentarne skupštine Saveta Evrope Aleksej Kondratjev izjavio je da se tokom ove godine mnogo promenilo u administrativnoj strukturi u Prištini, i da neke promene direktno krše Rezoluciju 1244 Saveta bezbednosti UN.\nJoksimović: Saradnja Srbije i Saveta Evrope intenzivna\nMinistar za evropske integracije Jadranka Joksimović izjavila je danas da je saradnja između Vlade Srbije i Saveta Evrope (SE) dobra i intenzivna, kao i da se ta saradnja najbolje vidi i odvija upravo u poglavljima 23 i 24 koja se tiču vladavine prava.\nGojković: Evropska kuća ne može biti potpuna bez Srbije\nPredsednica Narodne skupštine Maja Gojković poručila je u Strazburu da Srbija nije samo geografski u srcu kontinenta, već i zbog evrointegracija i posvećenosti univerzalnim vrednostima u okviru Saveta Evrope.\nHrvatska ministarka na čelu Saveta Evrope\nŠefica hrvatske diplomatije Marija Pejčinović Burić izabrana je za novu generalnu sekretarku Saveta Evrope na petogodišnji mandat, prenosi nezvanično HRT.\nUsvojena rezolucija o povratku Rusije u PS Saveta Evrope\nParlamentarna skupština Saveta Evrope (PS SE) odobrila je danas rezoluciju kojom se potvrđuju puna ovlašćenja delegaciji Rusije u toj organizaciji.\nEvrope otkazao je svoju posmatračku misiju za lokalne izbore u Albaniji koji bi trebalo da se održe 30. juna, zbog bezbednosnih pretnji i nejasnoće u vezi organizovanja izbora, prenosi portal a1on.\nRusija se vratila u Parlamentarnu skupštinu Saveta Evrope, Ukrajina opozvala svog izaslanika\nParlamentarna skupština Saveta Evrope pozvala je rusku delegaciju da učestvuje u junskom zasedanju. Rezolucija tim povodom je bila usvojena kasno sinoć, nakon devet sati diskusije. Ukrajina je odlučila da opozove svog izaslaniika.\nSa Savetom Evrope nastavljamo borbu za rodnu ravnopravnost\nPotpredsednica Vlade Srbije i predsednica Koordinacionog tela za rodnu ravnopravnost Zorana Mihajlović poručila je na sastanku sa novim šefom misije Saveta Evrope (SE) u Srbiji, Tobijasom Flesenkemperom, da je puno toga urađeno u proteklom periodu u oblasti rodne ravnopravnosti i unapređenja položaja žena, kao i da veruje da će saradnja sa Savetom Evrope u budućnosti biti još uspešnija.\nSavet Evrope pozvao na dalje jačanje upotrebe jezika manjina\nKomitet ministara Saveta Evrope pozdravio je napredak Srbije u primeni Evropske povelje o regionalnim ili manjiskim jezicima, ali je i pozvao na dalje jačanje upotrebe jezika manjina.\nPopis u Albaniji pod pritiskom SE zbog manjina\nSavet Evrope zahteva od Albanije da poštuje načelo slobodnog izražavanja nacionalnih manjina tokom popisa koji će biti održan sledeće godine, prenosi portal A1on.\nEvropski savet o strategiji ekonomskih odnosa s Kinom\nLideri Evropske unije zabrinuti su zbog rastuće snage Kine i rade na planovima usmerenim na blokiranju ambicija te zemlje koju opisuju kao "sistemskog rivala".\nEU nastavlja da pomaže partnerima za buduće članstvo\nSavet EU usaglasio je poziciju o Uredbi za uspostavljanje Instrumenta pretpristupne pomoći (IPA) za period od 2021. do 2027. godine.\nŠef misije SE: Srbija jedna od najaktivnijih članica SE\nSrbija je zahvaljujući saradnji sa Savetom Evrope i Evropskom unijom tokom 2018. godine ostvarila dobre rezultate na polju reformi u oblasti vladavine prava, a u oblasti unapređenja položaja manjina impresivne, rečeno je na predstavljanju rezultata trogodišnjeg programa EU i SE.\nPredstavnici Komiteta ministara Saveta Evrope su ponovo zatražili od zvaničnika Srbije da što pre usvoje zakon o reševanju slučajeva nestalih beba, kao i o ispunjenju presuda Evropskog suda za ljudska prava, izjavio je Kristof Poirel iz Direktorata za ljudska prava SE.\nSavet Evrope: Poboljšan rejting Srbije u borbi protiv pranja novca\nSrbija je postigla napredak u jačanju okvira za borbu protiv pranja novca i finansiranja terorizma, saopštio je danas komitet Saveta Evrope za sprečavanje pranja novca Manival (Moneyval), zbog čega je poboljšao rejting zemlje u 10 preporuka.\nČetiri kandidata za generalnog sekretara SE\nZa mesto novog generalnog sekretara Saveta Evrope, koji će biti izabran u junu, stigle su četiri kandidature, a među njima su i nekadašnja ministarka spoljnih poslova Grčke Dora Bakojani i aktuelna šefica hrvatske diplomatije Marija Pejčinović-Burić.\nČetvrta noć protesta u Holandiji, policiji data veća ovlašćenja\n21:53 Januar 26, 2021\nBajden i Putin o odnosima dve zemlje,Ukrajini,Avganistanu..\n20:17 Januar 26, 2021\n13:25 Januar 26, 2021\nSZO: Novi saveti u vezi Kovid 19, tim u Vuhanu počinje rad\n11:58 Januar 26, 2021\n22:00 Januar 25, 2021


Odbrani pravo na informacije - ne dam da javno bude tajno - Istinomer\nOrganizacije civilnog društva i mediji pozivaju Vladu Srbije da povuče rešenja iz Nacrta zakona o izmenama i dopunama Zakona o slobodnom pristupu informacijama od javnog značaja kojima se smanjuje dostignuti nivo prava građana. U zajedinčkom saopštenju upozorili su da predložena rešenja ugrožavaju uvid u rad javnih institucija koje se finansiraju novcem građana ili raspolažu značajnim javnim resursima i povećavaju pravo vlasti da izbegava pitanja o odgovornosti za upravljanje javnim institucijama.\nKao ključne probleme u Nacrtu zakona organizacije civilnog društva izdvojile se izuzimanje dela preduzeća koja raspolažu značajnom javnom imovinom od obaveze davanja informacija koje se odnose na njihov rad, kao i legalizovanje opstrukcije ostvarivanja prava na pristup informacijama uvođenjem mogućnosti da organi vlasti vode upravni spor protiv rešenja Poverenika za informacije od javnog značaja i zaštitu podataka o ličnosti. Skrećemo pažnju i na to da je propuštena prilika da se predvidi efikasniji sistem izvršenja Poverenikovih odluka.\nZajedničkim saopštenjem potpisnici poziva izrazili su, kako kažu, nameru da deluju jedinstveno u odbrani i promociji prava na slobodan pristup informacijama od javnog značaja kao osnovog sredstva za preispitivanje odgovornosti predstavnika vlasti prema građanima.\nOrganizacije i mediji su pozvali sve zainteresovane građanke i građane da im se pridruže u odbrani prava tako što će popuniti jednostavan onlajn formular sa komenatrima na Nacrt zakona dostupan na: http://odbrani.pravona.info/ pre 19. aprila kada se završava javna rasprava.\nAkademska inicijativa „Forum 10“, Novi Pazar\nmediji Organizacije civilnog društva poverenik za informacije od javnog značaja i zaštitu podataka o ličnosti Zakon o slobodnom pristupu informacijama


Delegacija EU podržala kandidaturu Herceg Novog za Evropsku prijestonicu kulture | EUME\nNaslovnica Info Press info Delegacija EU podržala kandidaturu Herceg Novog za Evropsku prijestonicu kulture\nDelegacija EU podržala kandidaturu Herceg Novog za Evropsku prijestonicu kulture\nDelegacija Evropske unije u Crnoj Gori, na čelu sa ambasadorom Mitjom Drobničem, sastala se danas sa predsjednicom Opštine Herceg Novi Natašom Aćimović, predsjednikom Skupštine opštine Andrijom Radmanom i njihovim saradnicima.\nTema sastanka bila je kandidatura Herceg Novog za Evropsku prijestonicu kulture 2021. godine.\nPredsjednica Opštine Nataša Aćimović nakon sastanka je kazala da podrška koju je lokalna uprava dobila od Delegacije EU, uz podršku drugih gradova i zajednica u Evropi, učvršćuje kandidaturu Herceg Novog.\n“Jesmo nosioci, ali je projekat značajan ne samo na lokalnom, već i na nacionalnom i regionalnom nivou”, rekla je Aćimović, koja očekuje nastavak dobre saradnje Herceg Novog i Delegacije EU.\nAmbasador EU u Crnoj Gori Mitja Drobnič kazao je da je Crna Gora najviše odmakla u pregovorima o punopravnom članstvu među svim državama na Zapadnom Balkanu.\n“Nadam se da će ta činjenica pomoći i kandidaturi Herceg Novog za Evropsku prijestonicu kulture. Poznato je da je ta titula značajna za promociju grada i države, tako da navijamo za Herceg Novi. Želimo da uspijete sa kandidaturom, da kroz nju povećate prepoznatljivost grada i Crne Gore”, poručio je Drobnič.\nU okviru zvanične posjete Herceg Novom, Delegacija EU je u hotelu Palmon Bay organizovala i javnu debatu na temu ribarstva (pregovaračko poglavlje 13), u saradnji sa EU Info Centrom i lokalnom upravom. Govorili su, pored Drobniča, generalna direktorka Direktorata za poljoprivredu i ribarstvo Danijela Stolica i rukovodilac Laboratorije za ihtiologiju i morsko ribarstvo Instituta za biologiju mora Aleksandar Joksimović, a učestvovali su i predstavnici Opštine Herceg Novi.


Mekormak: Neki oblik nadzirane nezavisnosti Kosova vodi mirnijem i stabilnijem regionu\nPortparol Stejt departmenta Šon Mekormak izjavio je danas da su diplomatske aktivnosti u vezi sa Kosovom u toku, ali da Vašington i dalje zagovara nadziranu nezavisnost za Kosovo. SAD žele da se konačno reši status Kosova, rekao je Mekormakna konferenciji za novinare.\nDiplomatija nije stala-nastavljamo je, istakao je on.\n"Upoznati smo sa stavovima srpske vlade i da je to emotivno i osetljivo pitanje. Razumemo to. Ali, kao što smo ukazivali ranije, važno je da donesemo konačni zaključak o statusu Kosova", rekao je Mekormak.\nPrema nejgovim rečima, administracija SAD veruje da će "neki oblik nadzirane nezavisnosti voditi mirnijem, stabilnijem regionu". Mekormak je takođe rekao da administracija SAD, i pored neslaganja s Beogradom oko Kosova, veruje da bi Srbija trebalo da ima evropski horizont.\n"Ohrabrivali smo EU i Srbiju da sarađuju", kazao je portparol Stejt\nPovodom najava da bi Rusija na proglašenje nezavisnosti Kosova mogla da reaguje priznavanjem nezavisnosti gruzijskih regiona Abhazija i Južna Osetija, Mekormak je rekao da Kosovo nije presedan "za druge situacije, bilo da je to Abhazija ili neka druga oblast".


Top 10 Online Kladionice u Srbiji 2022 - Sportske kladionice\nHome Online Kladionice Sportske Kladionice u Srbiji\nKad god se priča o nekim listama i rangiranjima stvari, uvek se mora imati na umu da svaki čovek ima jedinstveno mišljenje i da je jako teško napraviti bilo kakvu univerzalnu listu, sa kojima će se svaki čitalac složiti. Međutim, kada se govori koje so najbolje online kladionice u Srbiji, onda je zadatak duplo teži, iz razloga zato što osim domaćih kompanija koje se bave priređivanjem sportskog klađenja putem interneta, postoji i veliki broj internacionalnih kompanija u kojima igrači iz Srbije mogu deponovati svoj novac i kladiti se na sportske događaje.\nOnline kladionice Srbija – spisak domacih kladionica:\n10 freebet-a do 5.000 RSD\nFunkcionalan sajt, lak za korišćenje\nVeliki izbor popularnih i novih casino igara\nKladite se sadaGo to Circus Casino kladionicaKladite se sadaGo to Circus Casino kladionica\nKladite se sadaGo to Greatodds kladionicaKladite se sadaGo to Greatodds kladionica\nOnline kladionice Srbija – spisak stranih kladionica:\nNažalost, iako bi mi najviše voleli kada bi mogli da se kladimo isključivo u domaćim sportskim kladionicama i kazinima, trenutno je situacija prilično loša na tom polju. Naprosto, domaći brendovi kao da nemaju želju da prate svetske trendove, nego se zadovoljavaju polovičnim rešenjima na gotovo svim poljima kada se radi o online klađenju. Samo do pre nekoliko godina bilo je nemoguće igrati single opkladu u srpskim kladionicama, nego su igrači bili primorani da igraju kombinovane tikete sa četiri ili više parova. Prednosti igranja singl opklada u odnosu na kombinovane tikete, možete pročitati u našem članku ovde.


Vučić misli da Dodikovo rušenje Dejtona vodi prosperitetu, a da djelovanje OHR-a ne vodi\nDelegat u Domu naroda BiH Denis Bećirović\nPredsjednik Srbije Aleksandar Vučić je tokom današnjeg razgovora sa specijalnim izaslanikom Savezne vlade SR Njemačke za države Zapadnog Balkana Manuelom Sarrazinom, između ostalog, poručio “da nametnute odluke nikako ne mogu voditi prosperitetu i stabilnosti Bosne i Hercegovine”.\nOva izjava još jednom potvrđuje bezgraničnu drskost i licemjernost Miloševićevog ministra propagande i aktuelnog predsjednika Srbije.\nZbog toga, očekujem od Zapada da direktno postavi sljedeća pitanja Vučiću:\nDa li rušenje ustavnog poretka Bosne i Hercegovine i pokrenuta antidejtonska pravna secesija bh. entiteta RS doprinose prosperitetu Bosne i Hercegovine i miru u regionu?\nDa li Vučićevo nepoštivanje Ustavnog suda BiH doprinosi prosperitetu Bosne i Hercegovine i regiona?\nDa li neovlašteno miješanje Srbije u unutrašnja pitanja susjedne države doprinosi prosperitetu Bosne i Hercegovine?\nDa li negiranje pravosnažnih presuda sudova Ujedinjenih nacija doprinosi prosperitetu Bosne i Hercegovine i Srbije kao članica UN-a?\nDa li enormno naoružavanje Srbije kineskim i ruskim oružjem doprinosi prosperitetu regiona?\nDa li neovlašteno suđenje građanima Bosne i Hercegovine u Beogradu doprinosi prosperitetu i miru.\nVrijeme je da se zaustavi neprincipijelna i opasna politika srbijanskog predsjednika jer ona predstavlja najveći izvor nestabilnosti u regionu.\n> Milorad, London is calling\n> Dok Vučić Srbiju brani dronovima, Bakir Izetbegović brani BiH punim džamijama\n> Predsjedništvo SDP BiH: Podržavamo postupke Christiana Schmidta i očekujemo dalje sankcije za rušitelje pravnog poretka\n> Nezakonito knjiženje državne imovine Bosne i Hercegovine na entitet RS je teško krivično djelo koje mora biti sankcionirano\n> Ruska zastava na Dodikovom reveru nije ništa drugo nego najava ukrajinskog scenarija


Kazuya Ogawa: “BiH mora ići ka evropskom putu” – Haber.ba\nKazuya Ogawa - Akta.ba\nAmbasadoru Ogawi ističe mandat u BiH, te je u oproštajnom intervjuu za “Fenu” rezimirao rezultate saradnje BiH i Japana…\nPodsjetio je da Japan ulaže u BiH i jedan je od najvećih donatora na bilateralnom nivou. Unutar različitih okvira pomoći, opšta grant pomoć, zajmovi, tehnička saradnja i grantovi u oblasti kulture, sporta, japanska pomoć BiH je dosegla više od milijardu evra u posljednjih 20 godina. Time su pokriveni vitalni sektori kao što je primarna zdravstvena zaštita, obrazovanje, deminiranje, zaštita okoline, infrastrukture.\n“Iako je bilateralna saradnja BiH i Japana dobra, saradnja sa FIPA-om će omogućiti da ona bude bolja i u zadovoljavajućem kapacitetu. Japan će nastaviti pomagati BiH s ciljem doprinosa socioekonomskom razvoju u svim ključnim sektorima“, kazao je ambasador Ogawa.\nKaže da je održao je puno predavanja u Banjaluci, Sarajevu, Mostaru, te primijetio da BiH ima najveći kapital u mladoj populaciji i da su mladi vrlo briljantni.\n“Stoga BiH ne smije stati, ne smije stagnirati. Potrebno je da uhvati korak sa državama regiona, a mladi trebaju da se školuju, trebaju biti involvirani u javni sektor i da se bore protiv nepotizma i korupcije“, istakao je on.\nPrioritetnim smatra rješavanje problema zagađenja vazduha, “a Japan stoji na raspolaganju u pružanju pomoći u tom segmentu“.\n“Ulaganje u bolju saradnju s državama regiona je ključ uspjeha“, naglasio je ambasador Ogawa kojem u martu ističe mandat u BiH.\n“BiH je prelijepa država i ja sam zahvalan što sam imao priliku da obiđem BiH i vidim njenu ljepotu. Jedva čekam da počne s radom Trebevićka žičara, a japanski turisti jedva čekaju da posjete BiH“, rekao je, te kazao da i građani BiH takođe putuju u Japan, a vizu i nije teško dobiti.\nIako, kaže on, zavisi od povoda posjete, zainteresovanim građanima BiH nije teško dobiti vizu ukoliko požele da putuju u Japan.\n“Žao mi je što napuštam BiH, uživao sam u svakom danu koji sam proveo u Sarajevu, te putujući po BiH. Ali ću, ukoliko mu poslovi dozvole, opet posjećivati ovu prelijepu državu“, kazao je u oproštajnom intervjuu odlazeći Ambasador Japana u BiH Kazuya Ogawa.\nTeme:ambasador, BiH, EU, izdvojeno, Japan, Kazuya Ogawa


07.09.2017 11:26 | Agencije\nBanjaluka - Generalni direktor Radio-televizije RS Draško Milinović rekao je juče da odluka Regulatorne agencije za komunikacije (RAK) BiH o kažnjavanju ove medijske kuće nema zakonskog osnova.\nPonovio je da RAK prisiljava Javni servis RS da opremu u svome vlasništvu daje na korišćenje trećim licima bez naknade.\n- Riječ je o imovini RTRS-a i Republike Srpske i mi u ovome vidimo primjenu sile od strane organa iz Sarajeva na imovinu Srpske - rekao je Milinović.\nOn je podsjetio da je RAK BiH od medijske kuće na čijem je čelu tražio da opremu na predajniku Kozara ustupe prnjavorskoj Televiziji K3, bez naknade, iako samo održavanje opreme za prenos i emitovanje digitalnog programa RTRS mjesečno košta 170.000 KM.\n- Zbog nepoštovanja tog zahtjeva izrekli su drakonsku kaznu od 45.000 maraka RTRS-u i 15.000 KM generalnom direktoru, kao odgovornom licu - podsjetio je Milinović i dodao da RTRS sa televizijom K3 ima dugogodišnju saradnju i da mu je žao što je ova televizija u ovom slučaju postala kolateralna šteta.\nDirektor RAK-a BiH Predrag Kovač rekao je juče da RTRS mora da postupi po nalogu Agencije i priključi prnjavorsku Televiziju K3 na digitalno zemaljsko emitovanje, najavivši da će RAK iskoristiti sve zakonske mehanizme kako bi odluka bila sprovedena.


Turska: Rezolucija UN o Siriji ne važi za ofanzivu u Afrinu - Sputnjik Srbija\n17:43 25.02.2018 (osveženo 17:50 25.02.2018) Preuzmite kraći link\nRezolucija koju je Savet bezbednosti UN jednoglasno usvojio o 30-dnevnom primirju na celoj teritoriji Sirije neće imati uticaja na tursku ofanzivu protiv kurdskih boraca u sirijskom regionu Afrinu, izjavio je danas potpredsednik turske vlade Bekir Bozdag.\nTurska je prethodno pozdravila ovu rezoluciju, prenosi Rojters.\nTurska vojska je danas saopštila da je, otkako je 20. januara počela operaciju „Maslinova grančica“, u severozapadnom regionu Afrinu, kako bi održala bezbednost i stabilnost duž turske granice, ubijeno više od 2.000 pripadnika snaga sirijskih Kurda Jedinice za zaštitu naroda i Kurdistanske radničke partije, kao i ekstremista Islamske države, prenosi MIA.\nU juče usvojenoj rezoluciji Saveta bezbednosti UN zahteva se 30-dnevno primirje širom Sirije, kako bi se omogućio pristup humanitarnoj pomoći i medicinska evakuacija.\nRezolucija UN je usvojena nakon što su sirijske provladine snage sedam dana zaredom bombardovale pobunjeničku enklavu Istočnu Gutu, u jednoj od najkrvavijih ofanziva tokom sirijskog rata.\nNačelnik Generalštaba iranske vojske saopštio je danas da će Iran i Sirija ipak nastaviti napade na to predgrađe Damaska, koje u rukama drže „teroristi“, ali da će u drugim delovima sirijske teritorije poštovati rezoluciju UN kojom se zahteva 30-dnevno primirje širom zemlje.\nBritanska agencija podseća da je više ranijih primirja brzo propalo tokom sedmogodišnjeg rata u Siriji.


Отворена изложба "Српско уметничко наслеђе на КиМ" у САНУ(ФОТО) - Јадовно 1941. - КУЛТУРА СЈЕЋАЊА\nOtvorena izložba “Srpsko umetničko nasleđe na KiM” u SANU(FOTO)\nIzložba “Srpsko umetničko nasleđe na Kosovu i Metohiji. Identitet, značaj i ugroženost”, autora dopisnog člana SANU Miodraga Markovića i prof. dr Dragana Vojvodića, svečano je otvorena u SANU\nBeograd – Izložba “Srpsko umetničko nasleđe na Kosovu i Metohiji. Identitet, značaj i ugroženost”, autora dopisnog člana SANU Miodraga Markovića i prof. dr Dragana Vojvodića, svečano je otvorena u SANU.\nIzložbu je otvorio predsednik Akademije, Vladimir Kostić, a otvaranju su prisustvovali bivši predsednik Srbije, Tomislav Nikolić, generalni sekretar u Predsedništvu Srbije, Nikola Selaković, direktor kancelarije za Kosovo i Metohiju, Marko Đurić.\nOtvarajući izložbu predsednik Akademije, Vladimir Kostić, rekao je kako se usuđuje da izrekne sud da se radi ne samo o najznačajnijoj izložbi SANU u ovoj godini, već o postavci koja “ne uključuje potrebu za bilo kakvim poređenjem i gradacijom”.\n“Ideja ove izložbe je da učinimo što možemo da ova lepota i često anonimni, ali time ne i manje uspešni stvaralački podvizi naše baštine na Kosovu i Metohiji trajno postanu deo nas samih ovakvih kakvi smo i time ne dozvolimo iščezavanje onog što nas određuje u samom našem biću bez obzira na okolnosti”, rekao je Kostić.\nNakon obilaska postavke u Galeriji SANU, Selaković je novinarima rekao da je izložba na njega ostavila nekoliko jakih utisaka.\n“Ako ovde možemo da vidimo, od Pećke patrijaršije do Visokih Dečana, preostalo srpsko blago iz 12, 13 i 14.veka, ostaje nam da se zapitamo šta li je sve nestalo tokom 500 godina turskog ropstva i šta li smo sve imali, pa izgubili”, rekao je Selaković.\nDa bismo znali kako i šta da sačuvamo, smatra on, treba da upoznamo srpski narod sa blagom kome se divi i poklanja čitav svet, a koje više od 90 odsto građana Srbije nikada nije videlo.\n“Jedino tako mogu da znaju zašto je Kosovo svetinja i zašto se toliko borimo za njega”, rekao je Selaković.\nPrema njegovom mišljenju, postavka bi trebalo da bude izložena u svakom gradu u Srbiji, a ne samo u Beogradu.\n“Svako dete treba da zna gde se nalazi koja freska, da zna nešto o prstenu kraljice Teodore, o tome gde je bio grob cara Dušana, da zna nešto o prizrenskoj prepisci Dušanovog zakonika, a sve to može da se vidi na ovoj izložbi”, poručio je Selaković.\nPrema rečima Đurića, izložba pokazuje koliko je veliko utemeljenje velikog duha srpskog naroda i uči nas zašto je KiM u srži srpskog identiteta.\n“Veoma je važno što je izložba urađena na savremen način i što je bliska gledaocu naviknutom na vizuelni doživljaj. Voleo bih da ovo vidi što veći broj mladih, škole, univerziteti… Ako budemo znali šta se ovde nalazi, imaćemo kompas i svetionik za budućnost i kao država i kao narod”, rekao je Đurić.\nOn je dodao da se svakodnevno radi na tome da se u istorijskom i kulturnom smislu prekroje i preoblikuju blaga na KiM.\n“Naša odgovornost je da nastavimo političku borbu i da ne dozvolimo da Dečani umesto srpskog postanu manastir nekog drugog naroda jer naši kraljevi nisu samo to gradili nego i baštinili našim generacijama”, poručio je Đurić.\nKoautor izložbe, Miodrag Marković, istakao je da odluka da se sveobuhvatno predstavi srpska umetnička baština na Kosovu i Metohiji proističe iz stalne posvećenosti Akademije izučavanju prošlosti našeg naroda na tom području i njegovog dragocenog kulturnog nasleđa.\nOn je primetio da danas, nažalost, postoje posebni razlozi za takvu posvećenost, jer je pomenuta baština ugroženija više nego ikada ranije.\nVojvodić je rekao da je poslednji put bio na Kosovu 2012. godine i da se od tada stanje što se tiče fižičkog opstajanja spomenika nije promenilo.\n“Ključno se menja jeste težnja kosovskih instutucija da to nasleđe predstave kao svoje, da izbrišu srpski identitet i da ga predstave kao nasleđe ne naroda, nego teritorije”, primetio je on.\nOn je istakao da im je bilo vrlo važno da izložbom, koju realizuju SANU, Narodni muzej u Beogradu i Muzej Srpske pravoslavne crkve, predstave izuzetne domete umetnosti naročito u prošlosti i njen suštinski značaj za kulturnu istoriju čitavog srpskog naroda.\nPrvi deo izložbe posvećen je srednjovekovnoj umetnosti jasno vezanoj za važne manastire, crkve i gradove, a ostali delovi su posvećeni umetnosti novog vremena.\nStradanju kulturne baštine na KiM posvećen je poslednji deo izložbe, a Vojvodić je podsetio da je to proces koji traje od 15. veka, zbog čega “briga o očuvanju tog nasleđa mora biti trajna i odvijati se na političkom, naučnom i stručnom nivou”.\nIz zbirki nacionalnog muzeja za izložbu su odabrani originalni predmeti – ikonopis i umetnički rad u metalu, skupoceni vez, keramika i staklo, arhitektonska plastika, koji reprezentuju umetnost i kulturu Kosova i Metohije i pružaju uvid u način života, verovanja i htenja srpskih žitelja tog područja od 12. do 19. veka.\nPrikupljani su u arheološkim istraživanjima, putem otkupa ili poklona, a potiču prvenstveno iz Pećke patrijaršije, Dečana, Gračanice i Bogorodice Ljeviške.\nIzloženi su i eksponati iz zbirki Muzeja SPC, Muzeja primenjene umetnosti, Narodne biblioteke Srbije i Arhiva SANU.


ULTIMATUM: Od Srbije se traži da se odrekne imovine Telekoma na Kosmetu!\nPred Srbiju je, kada je reč o Kosovu i Metohiji, postavljen težak i ozbiljan ultimatum jer se traži da se odreknemo imovine Telekoma Srbije u pokrajini.\nTo je izjavio direktor Kancelarije za KiM Marko Đurić, navodeći da Beograd do nedelje treba da se izjasni da li prihvata ili ne prihvata "nakaradan predlog sporazuma o telekomunikacijama".\nĐurić je novinarima rekao da je po njegovom dubokom uverenju taj ultimatum neprihvatljiv, te da ni kao pregovarač ni kao Srbin ne može da prihvati to da se Srbija odrekne svoje imovine na KiM, najavivši da će, ukoliko vlada, koju bezrezervno podržava, ipak drugačije odluči, biti prinuđen da napusti funkciju glavnog pregovarača sa Prištinom i direktora Kancelarije za KiM. "Od nas se traži da se odreknemo naše imovine kad je reč o telekomunikacijama, ali i još mnogo gore, da se odricanjem imovine kad je reč o Telekomu Srbija složimo sa time da sva naša imovina na KiM više nije naša već da pripada institucijama samoproglašene, nelegalne, lažne države u Prištini", rekao je Đurić. Kako je naveo, u Vladi Srbije su bili ozbiljni i teški razgovori o tome šta i kako dalje u vezi sa ovim. "Uveren sam, iako moram da kažem da smo se svi zajedno borili za to da naši argumenti u razgovorima i sa predstavnicima EU i sa predstavnicima Prištine prevladaju, da ovakvi uslovi nisu prihvatljivi", rekao je Đurić. Delegacija Beograda koju je predvodio Marko Đurić prošle nedelje vodila je razgovore sa Prištinom u Briselu o primeni sporazuma o telekomunikacijama, a Đurić kaže da se "nešto vrlo čudno desilo" kada je bukvalno u toku noći između četvrtka i petka "papir koji je stajao pred nama za stolom potpuno promenjen". "Uslovi su fundamentalno promenjeni. Očigledno je da se neko sa strane, neko ko nije ni EU ni Priština umešao da bi ove razgovore učinio neuspešnim, da bi možda time postigao neki drugi politički cilj i da bi Srbiju izložio pritisku kakvom do sada po ovom i po mnogim drugim pitanjima nije bila izložena", kaže Đurić. Direktor Kancelarije za KiM kaže da je naša zemlja suočena sa zahtevom da prihvati ovakve skandalozne i neprihvaljive uslove, da se otme naša imovina i imovina Telekoma Srbija, da se onemogući normalno komuniciranje i da se na taj način uspostavi presedan, a onda takav model preslika i na energetiku. "Po istom modelu bi nam oteli i Gazivode i druge elektronergetske potencijale i drugu društvenu i državnu imovinu. Dakle, ili da to prihvatimo tako kako je ponuđeno ili nema ništa od evrointegracija, nema nastavka otvaranja poglavlja i svega ostalog, to je nešto što se iz podteksta vrlo jasno vidi", navodi Đurić. On dodaje da za nas takva dilema sama po sebi nije prihvatljiva, te da bi za njega lično bio neprihvatljiv izbor u kome bismo eventualno odlučili da nešto što je naš vitalni nacionalni i državni interes bacimo pod noge zbog necega što je neuhvatljivo. Upitan ko je i kada uputio takav ultimatum Srbiji, Đurić je rekao da se to dešava u poslednjih dva ili tri dana, kao neposredan deo razgovora koji su vođeni prošle nedelje u Briselu i razgovora koje je predsednik vlade ovih dana vodio sa različitim međunarodnim zvaničnicima. "Vlada će narednih dana razgovarati još o tome, jutros smo razgovarali o tome, rekao sam vam i veoma teške lične dileme koje imam, ali sasvim sigurno da neću nikada gaziti ni svoju savest ni državni interes, ostajući čvrsto uz ono što je politika vlade i Aleksandra Vučića i SNS, za koju znam da je takva uvek bila i da samo takva može biti", navodi Đurić. On smatra da je to što je Srbiji dato da se do nedelje izjasni o tome da li prihvata ili ne prihvata nakaradan predlog sporazuma kojim bi imovina Telekoma Srbija bila prebačena na Prištinu i sporazum po kome i pokrivenost siganala ne bi bila ne samo na celoj terotoriji Kosova nego ne bi bila ni onakva kakva je sada, što dovodi naše građane u položaj građana drugog reda, a imovinu Srbije bi trajno od nas otuđilo. "Ukoliko bi došlo do toga da Srbija prihvati po meni neprihvatljive uslove, odnosno da vlada prihvati ovo, znajući da time ni najmanje ne olakšavam položaj predsedniku vlade koji je takođe ovim bremenom veoma pritisnut, ja kao neko ko ga je najviše savetovao da ovakve uslove ne možemo da prihvatimo, ne bih mogao da ostanem tu gde jesam i ne bih mogao da nastavim da se bavim poslom kojim se bavim", navodi Đurić. Kako je naveo, to kaže kao neko ko podržava i ko će uvek podržavati Aleksandra Vučića, i kao predsednika vlade i kao predsednika SNS, čiji je jedan od potpredsednika. "Srbija je suočena sa teškim izazovom i teškim ispitom. Mi moramo da se borimo za to da za naš narod izborimo najbolje moguće uslove na KiM da može da opstane. Moramo da zastitimo, bez obzira na sve pritiske, našu državnu i narodnu imovinu na KiM. Uveren sam u to da to ne možemo da učinimo prihvatajući neprincipijelne ultimatume", smatra Đurić. Prema njgeevim rečima, kada predstavnicima EU ili predstavnicima Prištine postavimo pitanje a šta je to što bismo mi kao država ili narod dobili prihvatanjem jednog takvog nacrta sporazuma, odgovor je uvek ćutanje. "Kada mi kažemo - nama takav sporazum ne treba, hajde onda da uopšte ništa ni ne diramo, ne menjamo, odgovor je opet ćutanje. Pravog odgovora nema", dodaje Đurić.\n« "Nije mi drago što je Đurić rekao da smo pred ultimatumom" Vukadinović isključen iz poslaničkog kluba DSS »


Potpisan koncesioni ugovor za vjetroelektranu „Hrgud“ | ENERGETIKArs.com\nNalazite se na Home » ENERGETIKA » Potpisan koncesioni ugovor za vjetroelektranu „Hrgud“\nObjavljeno: 11:58, 28. септембра 2015.\nBANJALUKA, Ministar industrije, energetike i rudarstva Republike Srpske Petar Đokić i generalni direktor „Elektroprivrede Republike Srpske“ Branislava Milekić potpisali su danas ugovor o koncesiji za izgradnju i korištenje vjetroelektrane „Hrgud“ u opštini Berkovići, čija ukupna vrijednost iznosi 127 miliona KM.\nĐokić je, nakon potpisivanja ugovora, izjavio novinarima u Banjaluci da je planirana izgradnja vjetroelektrane kapaciteta instalisane snage 48 megavata sa 16 objekata, odnosno sa po tri megavata po jednom objektu, te da se očekuje da ovaj projekat bude realizovan u narednih nekoliko godina.\nOn je rekao da će ovaj projekat biti finansiran sa 60 miliona evra kredita Njemačke razvojne banke, dok će Elektroprivreda Republike Srpske za ovaj projekat obezbijediti 8.380.732 KM.\n„Potpisivanjem ovog koncesionog ugovora, Vlada Republike Srpske okončala je pregovarački postupak i dodijelila koncesiju za izgradnju prve vjetroelektrane u Republici Srpskoj koju će graditi `Elektroprivreda Republike Srpske`“, istakao je Đokić.\nOn je podsjetio da su u ranijem periodu provedene detaljne istražne radnje na području Hercegovine, koje su pokazale da postoje dovoljne količine vjetra na ovom lokalitetu i da je moguće graditi ovakve energetske objekte.\nĐokić je napomenuo da je Vlada Republike Srpske odlučna da nastavi ubrzano voditi projekte energetike, odnosno izgradnje energetskih objekta za proizvodnju električne energije, naročito iz obnovljivih izvora.\n„Na ovaj način Republika Srpska ide u dalji strateški razvoj sektora energetike na način da podstiče proizvodnju energije iz obnovljivih izvora. Ovo biti prvi objekat ovog tipa izgrađen i u BiH“, kaže Đokić.\nOn je naveo da će realizacija ovog projekta imati tri faze, od kojih prva obuhvata dodatna istraživanja, projektovanje i pribavljanje adekvatnih dozvola, druga – izgradnju, a posljednja – eksploataciju objekta, odnosno puštanje energije u mrežu.\nĐokić je rekao da se koncesija daje na period od 50 godina.\nOn je rekao da „Elektroprivreda Republike Srpske“, kao nosilac razvoja sektora energetike u Srpskoj, spremna i osposobljena kadrovski, finansijski i organizaciono da može realizovati ovaj projekat.\nĐokić je podsjetio da je na lokalitetu Trusine u Hercegovini dodijeljena koncesiona naknada u postupku drugom koncesionaru „Eol prvi“, koji provodi intenzivne aktivnosti na realizaciji ovog ugovora.\nOn je rekao da očekuje da će u 2017. godini biti vrlo konkretnih radova na izgradnji ovog objekta, dok bi vjetroelektrana Trusina kod Nevesinja trebalo tehnički da bude završena 2018. godine.\nGeneralni direktor „Elektroprivrede Republike Srpske“ Branislava Milekić podsjetila je da je Njemačka razvojna banka 2012. godine obezbijedila 600.000 evra donatorskih sredstva na osnovu kojih su započeta istraživanja karakteristika vjetra na pet perspektivnih lokacija u Hercegovini.\n„`Elektroprivreda Srpske` opredijelila se za lokaciju Hrgud, kao jednu od najperspektivnijih lokacija“, istakla je Milekićeva.\nOna je rekla da je potpisani koncesioni ugovor polazna osnova kako bi se dalje nastavile aktivnosti oko zaključivanja ugovora sa Njemačkom razvojnom bankom u okviru Ministarstva finansija, resornog ministarstva i „Elektroprivrede Srpske“. Srna\nTags: branislava milekic,fokus,petar djokic,ugovor,vjetroelektrana hrgud\nOdgovor na Potpisan koncesioni ugovor za vjetroelektranu „Hrgud“\nČika Pera 11. октобра 2015.\nNešto se ne sećam da je za ovu koncesiju bio raspisan javni poziv (TENDER). Čak i da je bio, uveren sam da je bio nameštne kao i svi javni pozivi u energetskom sektoru u RS, i ne samo. Da ovo nema (ima) veze sa famoznim projektom izgradnje sistema HE „Plavi horizonti“ u istoj zoni. Koncesije u RS u energetskom sektoru odavno su postale predmet SAMO špekulacija. Njima se trguje (preprodaju se) a skoro ništa se ne gradi. Pravi, domaći i starni, investitori iz tog sektora nemaju nikakve šanse da direktno dobiju bilo koju koncesiju. Jedina mogućnost im je da koncesiju kupe od nekog od privilegovanih koncesionara (Hamović, Mandžuka, Aksentijević, Sardarov, Perović, itd., itd), ili potplate (debelo) nekog visokog funkcionera RS, kao u slučaju MHE „Medna“ i austriske firme Kelag. Tako vam stvari stoje, dragi moji….


Veče u Sokobanji\nPosle večere preporučujemo šetnju po centru i u parku „Banjica“, gde možete sedeti na klupi pored Moravice i odmoriti uz prijatan žuboru reke. Istovremeno ćete napuniti pluća svežim, večernjim vazduhom što će vam omogućiti da brzo zaspite.\nU letnjoj sezoni u večernjim satima možete pogledati program „Banjskog kulturnog leta“, koji najčešće obuhvata nastupe kluturno-umetničkih društava, književne večeri, koncerte ili pozorišne predstave. Program se realizuje u atrijumu ispred Zavičajnog muzeja ili na letnjoj pozornici „Vrelo“.\nPrijatno letnje veče iskoristite i da obiđete sajam knjiga, koji se održava u samom centru. Na sajmu učestvuje više izdavača, pa je samim timi veliki izbor knjiga.\npored ovih kulturnih, tu su i sportska dešavanja, kao što su noćni turniri u malom fudbalu, basketu itd. Utakmice su uglavnom na igralištu kod škole, a ulaz je slobodan, pa ako volite sport nemojte propustite priliku.\nAko posle ovoga želite nešto da popijete svratite u neki od brojnih lokala. Vićina njih u letnjoj sezoni ima bašte i prijatne „žive svirke“, pa će sigurno biti i nešto po vašem ukusu. Cene su pristupačne, a usluga na zadovoljavajućem nivou.\nVan sezone „žive svirke“ se orgnaizuju u pojedinim lokalima vikendom.


"VELIKI UDARAC ZA MAFIJU": Vučić o razbijanju kriminalne grupe - "Niko nije jači od države" | Novosti.rs\nPREDSEDNIK Srbije Aleksandar Vučić danas je pohvalio dejstvo i odličnu saradnju Tužilaštva, BIA i Policije na jutrošnjoj akciji razbijanja organizovane kriminalne grupe.\n- Mislim da ne postoji građanin koji danas nije zadovoljan zato što je država pokazala da niko ne može da bude jači od države. Ovo je veliki korak u borbi protiv mafije i svih onih koji misle da zbog svojih veza i sprega misle da mogu da rade šta hoće. Ovo je zaista veliki udarac za mafiju - rekao je Vučić.\nVUČIĆ SA FABRICIJEM: Predsednik se sastao sa ambasadorom EU u Srbiji\n04. 02. 2021. u 12:35\npolicija Aleksandar Vučić BIA hapšenja


Sigurnost Vindousa 7 Vlada Nemačke plaća 886.000 $ › Made-in-Germany.rs\nMajkrosoft je 14. januara poslednji put ažurirao Vindous 7, zbog čega će Vlada Nemačke, koja je nastavila da ga koristi, sada morati da plati 886.000 dolara za bezbednosne ispravke nastale usled ranjivosti ili grešaka u ovom operativnom sistemu.\nNaime, od 14. januara sve kompanije koje su nastavile da koriste Vindous 7 sada moraju da kupe „Ekstended sekjuriti apdejts“ licencu, jer im američki gigant više neće osiguravati bezbednosne ispravke za ranjivost ili greške u operativnom sistemu, a jedan od korisnika koji se našao na udaru nove strategije Majkrosofta je i vlada Nemačke.\nPrema pisanju nemačkih medija, vlada ove zemlje još ima 33.000 radnih stranica na Vindousu 7, pa će za nastavak ažuriranja produžene podrške morati da plati Majkrosoftu popriličnu svotu novca za svaki uređaj, a cena će zavisiti od toga koja se verzija Vindous 7 koristi. Tokom prve godine svi koji budu i dalje koristili ovaj operativni sistem moraće da plate 25 dolara po uređaju, a svake naredne godine cifra se udvostručuje.\nKorišćenje Vinodusa 7 nakon ukidanja podrške previše je rizično, posebno za kompanije, jer ih to potencijalno ostavlja otvorenim za pretnje, pa bi ih prelazak na operativni sistem Vindous10 svakako manje koštalo. Nemački list Handelsblat navodi da je vlada ove zemlje započela proces prelaska na Vindous 10 još 2018. godine, ali nije bila u stanju da na vreme nadogradi svaku radnu stranicu, što znači da 20.000 od 85.000 uređaja u Berlinu i dalje koristi Vindous 7.


HAKERI OTKRIVAJU Aktivirali se nakon tri godine\nPrinceza Dajana je poginula u saobraćajnoj nesreći 31. avgusta 1997. godine\nHakerska grupa Anonimusi koja se ponovo aktivirala nakon tri godine. U svojoj objavi na Twitteru tvrde da je britanska princeza Dajana (Diana) navodno ubijena zbog saznanja o mračnim tajnama kraljevske porodice.\nHakerska grupa nagovještava kako je kraljevska porodica morala da prikrije svoje tajne, koje je otkrila princeza. Kako bi to učinili, oni su navodno planirali da eliminiraju princezu Dajanu i trajno je ušutkaju.\n- Anonimusi su otkrili da je priceza Dajana ubijena zato što je imala snimke koji otkrivaju umiješanost kraljevske porodice u trgovinu djecom i slučajeve silovanja i namjeravala je da ih iznese u javnost - objavili su na Twitteru.\nPrinceza Dajana je poginula u saobraćajnoj nesreći 31. avgusta 1997. godine.\nAnonimusi Princeza Dajana Velika Britanija Kraljevska porodica


PROMO / DVOCIFRENI RAST ZA ŠTADU U 2019. | Hayat.ba\nPROMO / DVOCIFRENI RAST ZA ŠTADU U 2019.\n- U prethodnoj godini Štada, u okviru koje posluje Hemofarm, na nivou Grupe ostvarila je rast prodaje od 12 posto u iznosu od 2,61 milijarde posto.\n• Zabilježeni snažan rast prodaje na svim glavnim tržištima i značajno povećanje tržišnog učešća širom Evrope.\n• Generalni direktor Peter Goldšmit: „Izuzetni rezultati iz 2019. godine osnova su za dalje investiranje i pozicioniraju Štadu kao pouzdanog partnera za generičke i zdravstvene proizvode široke potrošnje.“\nBad Vilbel, 12. mart 2020 – Dvocifreni rast koji je Štada zabilježila kako u prodaji tako i kad je riječ o EBITDA predstavljaju odličnu osnovu za dalji organski rast i poslovni razvoj ove kompanije.\nProdaja na nivou Grupe zabilježila je rast od 12 posto u iznosu od 2,61 milijarde posto, i čini je rast prodaje generičkih proizvoda za 11 posto (na 1,53 milijarde posto) i rast prodaje brendiranih proizvoda za 13 posto (na 1,07 milijardu posto). U ovaj odličan rezultat Štade uključen je i snažan organski rast prodaje za osam (8) posto.\nSvojom produktivnošću i operativnom efikasnošću, Štada je dodatno ojačala svoj lanac snabdijevanja i uticala na ekonomičnost svog modela poslovanja. Rezultat ovih mjera je korekcija profita prije kamate, poreza na dobit i amortizacije (EBITDA) čime je izvršeno poboljšanje za 24 posto, na 625,5 miliona posto.\nOvi izuzetni rezultati omogućuju nam da i dalje ulažemo ne samo u razvoj sopstvenih proizvoda, već i šire – u zajedničke projekte razvoja sa drugim kompanijama i u licenciranje proizvoda. Sve to predstavlja podršku našoj održivosti i dugoročnom rastu dok paralelno nastavljamo da gradimo najbolji tim u industriji“, naglasio je generalni direktor Štade Peter Goldšmit.\nSamo tokom prošle godine, Štada je potpisala više od 50 licencnih ugovora, uključujući i veoma perspektivne oblasti kao što su biosimilari.\nTokom 2019. godine pokazali smo agilnost da preuzmemo tržišni udio od naših konkurenata na svim većim evropskim tržištima“, primjetio je Goldšmit. „Na osnovu izvanrednih rezultata našeg tima koji je vodeći u ovoj industriji, bićemo u mogućnosti da nastavimo rast i pozicioniramo Štadu kao pouzdanog partnera za generičke i zdravstvene proizvode široke potrošnje.”\n„Hemofarm je regionalni lider u svojoj branši koji je prošlu godinu završio sa maksimalnim učinkom.\nOstvarili smo rekord u proizvodnji od 5,7 milijardi tableta, nikad veći proizvodni portfolio, a poentirali smo sa rekordnom prodajom“, ističe generalni direktor Hemofarma dr Ronald Zeliger.\nPosmatrano na nivou Grupe, Štada je tokom 2019. u velikoj mjeri nadmašila konkurente i ostvarila znatan porast tržišnog udjela na skoro svim svojim glavnim tržištima. Dvocifren napredak u prodaji zabilježen je u Njemačkoj, Italiji, Španiji, Francuskoj i Velikoj Britaniji.\nU Rusiji novoimenovani menadžerski tim sprovodi novu strategiju usmjerenu na poboljšavanje rezultata iz prošle godine. Dok je u Evropi udvostručila svoje prisustvo, Štada je nastavila da ulaže i u tržišta u nastajanju, naročito na Bliskom Istoku, Vijetnamu i Filipinima.\nProširivanje palete biosimilara sa proizvodom Xbrane obezbijediće kompaniji dalje mogućnosti za razvoj. Štaviše, Štada je u avgustu u cijeloj Evropi lansirala svoj prvi proizvod na tržištu, Movymia teriparatid biosimilar.\nU novembru je veliko strateško partnerstvo sa kompanijom Alvotech ojačalo Štadin razvoj novih proizvoda sa sedam biosimilara.\nAkvizicije dogovorene krajem 2019. godine, a nedavno zatvorene, takođe su značajno ojačale prisustvo Štade u centralnoj Evropi, Rusiji i druge CIS zemlje. Preuzimanje Takedinog portfolija od oko 20 brendova u segmentu proizvoda koja se izdaju bez recepta u Rusiji i drugim zemljama CIS-a, kao i akvizacija Walmarka u centralnoj Evropi, značajno će doprinijeti poslovanju Grupe u domenu zdravstvenih proizvoda široke potrošnje, dok akvizicija ukrajinske kompanije Biopharma pruža Štadi velike mogućnosti kako u oblasti lijekova koji se izdaju na recept tako i u oblasti proizvoda koji se izdaju bez recepta.\nŠtada je prošle godine proširila i svoju paletu zdravstvenih proizvoda široke potrošnje u Evropi kupovinom pet brendova za njegu kože i pedijatrijskog lijeka protiv kašlja od britanske kompanije GlaxoSmithKline (GSK).


Sukob zoo-vrta i Grada zaoštren, Bojović optužuje čelnike\nMaterijalna i moralna podrška, koju su gradske vlasti ukazale nevladinoj organizaciji "Endemit", u objavljivanju njihovog vodiča prošle godine, izostala je kada im se sa istom molbom obratio Vuk Bojović, direktor zoovrta u Beogradu\nNovi "Vodič kroz beogradski zoološki vrt" koji je pripremio, finansirao i izdao sam zoološki vrt, nije uspeo da zaustavi pravi mali rat koji se vodi između ove ustanove i Gradske skupštine i njenih čelnika.\nMaterijalna i moralna podrška, koju su gradske vlasti ukazale nevladinoj organizaciji "Endemit", u objavljivanju njihovog vodiča prošle godine, izostala je kada im se sa istom molbom obratio Vuk Bojović, direktor zoovrta u Beogradu.\n- Dvadeset godina ljubitelji životinja čekali su na ovaj prilog, i to ne voljom vrta, već gradskih čelnika koji nisu radi da daju novac nama, ali su ga bez problema dali nekoj nestručnoj organizaciji - revoltirano počinje Bojović i objašnjava da je "Endemit" grupa bivših radnika na njegovom projektu Vodiča, koji su otpušteni zbog elementarne nepismenosti i nestručnosti. Otpušteni su zatim, kako navodi Bojović, iz računara zoovrta, ukrali materijal za vodič, nestručno ga obradili praveći gramatičke i semantičke greške i tako "feleričnog" objavili i prodavali uz podršku Grada.\n- Naš vodič smo sami finansirali, stojimo iza njegovog kvaliteta i da nije neskromno, rekao bih da je bolji od Vodiča minhenskog zoovrta koji nam je služio kao uzor - kaže Bojović i dodaje da se ova publikacija za sada odlično prodaje, naročito je tražena u inostranstvu, a njenim kvalitetom je oduševljena i TV Firenca koja je pre dva dana snimala reportažu o našem zoovrtu.\nPrema Bojovićevim rečima, Grad ne želi da pomaže ovu instituciju zato što spada u 100 najboljih firmi kod nas.\n- Zoovrt nikada nikome nije bio dužan, redovno plaćamo vodu, struju, zemljište, porez kao i sve druge firme, ali oni hoće da uzmu, a da ne daju ništa, pa čak ni polovno vozilo da u jesen odvozimo lišće iz vrta - kaže Bojović. Prema njegovim rečima, Ministarstvo za ekologiju je više puta sprečilo kupovinu brojnih vrednih životinja jer nije blagovremeno potpisalo potrebne papire, a nisu sprečili ni Grad da nekvalitetnim hemijskim sredstvima, koja su u svetu zabranjena, prska komarce i gubare, čime je, kako tvrdi Bojović, pobijen ogroman broj ptica.\nU zoovrtu ističu da su osujećeni i njihovi planovi da Vrt postane naučna baza.\n- Grad u našim prostorijama veštački drži "Gradsko zelenilo", kom je pre par godina napravio savršenu zgradu kod hotela "Nacional", tako da studenti veterine nemaju gde da drže nastavu i predavanja profesora slušaju na stazama vrta - ogorčen je Bojović. On dodaje da postoji problem i sa uličnim prodavcima koji od Grada dobijaju dozvolu da prodaju kokice, a, kako kaže, prodaju sve od igle do brushaltera. Bojović dodaje da u Gradu tvrde da neizdavanje takvih dozvola smeta ulasku u Evropu.\n- Zbog tog buvljaka ispred, zakupci koji plaćaju za svoje štandove u vrtu, redom su počeli da odustaju tako da smo mnogo izgubili, pa sam problem koji je napravio Grad kao i uvek, morao sam da rešim - dodao je Bojović.\nGradski menadžer Bojan Stanojević nije želeo da komentariše navode direktora zoološkog vrta.


(FOTO) SVI NA SAJAM: Dragana Mićalović promoter Sajma fintesa, velnesa i zdravlja! - Informer\n(FOTO) SVI NA SAJAM: Dragana Mićalović promoter Sajma fintesa, velnesa i zdravlja!\nNajveći regionalni sajam fitnesa, velnesa i zdravlja BELFIS po drugi put će se održati u Beogradu od 12. do 14. oktobra. U Hali 3 Beogradskog sajma tokom tri dana predstaviće se oko 100 izlagača iz cele Evrope, a na tri bine uz oko 60 aktivacija posetioci će moći da vežbaju uz naše najbolje instrukture i na delu vide sve novine iz sveta fitnesa\n- Veliki sam pobornik zdravog načina života i zato veliku pažnju poklanjam fizičkoj aktivnosti i pravilnoj ishrani. Prihvatila sam ovu ulogu, jer sam na neki način želela da podignem svest kod ljudi koliko bi bavljenje sportom trebalo da bude bitan deo života i koliko fizička aktivnost može da doprinese zdravlju.\nŽelela bih da što više ljudi slede moj primer, jer će im to nemerljivo uticati na kvalitet života. Odlazak na trening je meni u značajnoj meri promenio život i to na bolje, želim da prensem svoja pozitivna iskustva jer fizička aktivnost je najbolja prevencija u očuvanju zdravlja.\nDragana Mićalović Fitnes Sajam promoter